text:
ETSA TUMELO YA BONE | DAFIDE
“Tlhabano Ke ya Ga Jehofa”
DAFIDE o leka go feta mo gare ga masole a a ntseng a tshaba. Matlho a bone a tletse letshogo fa ba ntse ba tshaba ka ntlha ya baba ba bone. Ke eng se se ba tshositseng thata jaana? Dafide o tshwanetse a bo a ne a ba utlwa ba ntse ba boaboeletsa lefoko le le lengwe. E ne e le leina la monna mongwe. Fa Dafide a leba, o bona monna yo o ronokang a ema mo mokgatšheng, mokaloba yo o goletseng kwa godimo thata go gaisa ope fela yo Dafide a kileng a mmona.
Goliathe! Dafide o ne a kgona go tlhaloganya lebaka la go bo masole a Iseraele a ne a mo tshaba, e ne e le serintlha sa motho. Fa a sa apara seaparo sa gagwe sa ntwa, bokete jwa gagwe bo ka tswa bo ne bo lekana le jwa banna ba babedi ba ba maatla. Mme o ne a tshwere dibetsa tsa ntwa e bile e le motlhabani yo o maatla thata yo o nang le maitemogelo. Goliathe o ne a goa a galefile a gwetlha ntwa. Akanya fela o utlwa lentswe la gagwe le le maatla le utlwala mo dithabeng fa a ntse a sotla masole a Iseraele le kgosi ya one e bong Saulo. O ne a ba raya a re ba romele lesole lepe fela go tla go mo lwantsha gore ntwa eno e kgone go fela ka bonako!—1 Samuele 17:4-10.
Baiseraele ba ne ba mo tshaba. Kgosi Saulo le ene o ne a mo tshaba. Dafide o ne a bolelelwa gore go ne go setse go fetile kgwedi maemo a ntse jalo! Fa Goliathe a ntse a sotla Baiseraele letsatsi le letsatsi, go ne go se ope wa masole a Bafilisitia le a Baiseraele yo o neng a batla go simolola ntwa. Dafide o ne a tshwenyegile thata. Go ne go tlhabisa ditlhong tota go bona gore kgosi ya Iseraele le masole a gagwe, go akaretsa le bomogoloe Dafide ba bararo, ba ne ba tshaba mokaloba yono! Mo go Dafide, Goliathe yono wa moheitane o ne a sa sotle masole a Iseraele fela, o ne a tlontlolola Modimo wa Iseraele e bong Jehofa! A go ne go na le sengwe se lekawana leno le neng le ka se dira? Ke eng se re ka ithutang sone ka tumelo ya ga Dafide?—1 Samuele 17:11-14.
“MO TLOTSE, GONNE YO KE ENE!”
Mma re boele morago dikgwedi di le mmalwa. Go ne go setse go le lotlatlana fa Dafide a ntse a disitse dinku golo gongwe kwa dithabeng tse di gaufi le Bethelehema. E ne e le lekawana la maratagolejwa, gongwe a sa ntse a le mo dingwageng tsa bolesome, mosimane yo mohibitswana yo o nang le matlho a mantle. Fa a le nosi, o ne a tshameka harepa. O ne a kgatlhwa ke popo ya Modimo e bile e le setswerere mo mminong ka gonne o ne a fetsa nako e ntsi a ikatisa. Maitseboa mangwe Dafide o ne a bidiwa. Rraagwe o ne a batla go mmona ka bonako.—1 Samuele 16:12.
O ne a fitlhela rraagwe e bong Jese a tlotla le monnamogolo mongwe. E ne e le moporofeti yo o ikanyegang e bong Samuele. Jehofa o ne a mo rometse gore a ye go tlotsa ngwana mongwe wa ga Jese gore e nne kgosi e e latelang ya Iseraele! Samuele o ne a setse a bone bomogoloe Dafide ba le supa mme Jehofa o ne a mmoleletse gore ga a tlhophe ope wa bone. Fa Dafide a goroga, Jehofa o ne a raya Samuele a re: “Mo tlotse, gonne yo ke ene!” Samuele o ne a bula lenaka le le nang le oli e e kgethegileng mme a e tshela mo tlhogong ya ga Dafide fa pele ga bomogoloe. Go tloga ka nako eo, botshelo jwa ga Dafide bo ne jwa fetoga. Baebele ya re: “Moya wa ga Jehofa wa simolola go dira mo go Dafide go tloga ka letsatsi leo go ya pele.”—1 Samuele 16:1, 5-11, 13.
A Dafide o ne a simolola go ikgodisa ka gonne a tloditswe go nna kgosi e e latelang? Nnyaa, o ne a ikemiseditse go leta Jehofa gore a dirise moya wa gagwe go mo itsise gore ke leng a tshwanetseng go sikara maikarabelo a go nna kgosi ya Iseraele. Fa a ntse a letile jalo, o ne a tswelela ka tiro ya gagwe ya go nna modisa. E ne e le tiro e a neng a e rata e bile a e dira ka bopelokgale. Letsomane la ga rraagwe le kile la tlhaselwa makgetlo a mabedi, nako nngwe ke tau mme mo lekgetlong lengwe ke bera. Dafide ga a ka a ema kgakala a bo a leka go leleka dibatana tseno. Go na le moo, o ne a simolola go lwa le tsone go sireletsa letsomane la ga rraagwe. Mo makgetlong ao oomabedi, o ne a bolaya dibatana tseo!—1 Samuele 17:34-36; Isaia 31:4.
Fa nako e ntse e ya, Dafide o ne a bidiwa gape. Kgosi Saulo o ne a utlwetse ka ene. Le fa gone Saulo e ne e sa ntse e le motlhabani yo o maatla, Jehofa o ne a sa tlhole a mo amogela ka gonne a ile a tlhokomologa ditaelo tsa Modimo. Jehofa o ne a sa tlhole a mo ema nokeng ka moya wa gagwe mme seo se ne se dira gore gangwe le gape kgosi e nne le moya o o bosula—e nne bogale, e belaele batho le go rata ntwa. Fa moya oo o o bosula o mo tsene, mmino e ne e le one fela o dirang gore a ikutlwe botoka. Banna bangwe ba ga Saulo ba ne ba utlwaletse gore Dafide ke rammino le motlhabani. Ka jalo, Dafide o ne a bidiwa gore e tle go nna rammino mo ntlong ya ga Saulo le go nna motsholadibetsa wa gagwe.—1 Samuele 15:26-29; 16:14-23.
Basha ba ka ithuta go le gontsi mo tumelong ya ga Dafide. Ela tlhoko gore o ne a fetsa nako e ntsi a dira dilo tse di neng di mo atametsa gaufi le Jehofa. Gape o ne a nna pelotelele fa a ntse a ithuta go nna le bokgoni jwa go dira ka diatla mme seo sa dira gore a bone tiro motlhofo. Sa botlhokwa le go feta, o ne a latela kaelo ya moya wa ga Jehofa. Ruri rotlhe re ithuta dithuto tsa botlhokwa mo sekaong sa gagwe!—Moreri 12:1.
“O SE KA WA LETLA PELO YA MONNA OPE YA PHUTLHAMA MO TENG GA GAGWE”
Fa Dafide a ntse a direla Saulo, gantsi o ne a ya gae go ya go disa letsomane la ga rragwe, ka dinako tse dingwe a tsamaya lobaka lo loleele. Nako nngwe Jese o ne a romela Dafide gore a ye go tlhola bomogoloe ba bararo ba e neng e le masole a ga Saulo. Dafide o ne a reetsa rraagwe mme a tseela bomogoloe dilwana tse ba neng ba di tlhoka a ya kwa Mokgatšheng wa Ela. Fa a goroga, o ne a gamaregile tota go bona seemo se re tlotlileng ka sone kwa tshimologong. Mephato e mebedi eno ya sesole e ne e eme e lebane mo matlhakoreng a mabedi a mokgatšha ono.—1 Samuele 17:1-3, 15-19.
Dafide o ne a sa kgone go itshokela se a se bonang. Go tla jang gore masole a Modimo yo o tshelang e bong Jehofa, a tshabe motho fela yo o sa reng sepe, le gone e le moheitane? Dafide o ne a tsaya gore Goliathe o sotla Jehofa ka tlhamalalo. Ka jalo, o ne a simolola go tlotla le masole gore ba ka fenya Goliathe jang. Go ise go ye kae, mogoloe Dafide e bong Eliabe o ne a utlwa se Dafide a neng a se bua. O ne a kgalema Dafide ka bogale, a mo latofatsa gore o ne a tlile go leba batho ba bolawa kwa ntweng. Mme Dafide o ne a mo araba a re: “Ke dirile eng jaanong? A e ne e se lefoko fela?” Go tswa foo, o ne a nna a bua ka bopelokgale kafa Goliathe a ka fenngwang ka teng mme mongwe o ne a bolelela Saulo se Dafide a neng a se bua. Kgosi e ne ya laela gore Dafide a tlisiwe kwa go ene.—1 Samuele 17:23-31.
Dafide o ne a bua jaana ka Goliathe a leka go kgothatsa kgosi: “O se ka wa letla pelo ya monna ope ya phutlhama mo teng ga gagwe.” Saulo le banna ba gagwe ba ne ba kgobegile marapo thata ka ntlha ya ga Goliathe. Gongwe ba ne ba dirile phoso ya go ipapisa le mokaloba yono, ba ipona ba fitlha mo mpeng ya gagwe ka boleele. Ba ne ba akanya kafa mokaloba yono a tlileng go ba fenya ka gone le go ba nyeletsa ka bonako. Mme Dafide ene o ne a sa akanye jalo. Jaaka re tla ithuta, o ne a bona bothata jono ka tsela e e farologaneng gotlhelele le ya bone. Ka jalo, o ne a ithaopela go lwa le Goliathe.—1 Samuele 17:32.
Saulo o ne a raya Dafide a re: “O ka se ka wa kgona go ya go tlhabana le Mofilisitia yo, gonne o mosimanyana fela, mme ene ke monna wa ntwa go tloga bosimaneng jwa gagwe.” A tota Dafide e ne e le mosimanyana fela? Nnyaa, mme o ne a le monnye tota gore a ka nna lesole e bile a ka tswa a ne a lebega a le mosha. Le fa go ntse jalo, Dafide o ne a itsege e le motlhabani yo o pelokgale e bile a ka tswa a ne a ela go wetsa dingwaga tsa bolesome ka nako eo.—1 Samuele 16:18; 17:33.
Dafide o ne a tlhomamisetsa Saulo gore o tla fenya ka go mmolelela se a se dirileng ka tau le ka bera. A o ne a ikgantsha? Nnyaa. Dafide o ne a itse gore go tlile jang gore a fenye. O ne a re: “Jehofa, yo o nkgolotseng mo leroong la tau le mo leroong la bera, ke ene yo o tla nkgololang mo seatleng sa Mofilisitia yono.” Saulo o ne a bua jaana a itlhobogile: “Tsamaya, mme e kete Jehofa a ka nna le wena.”—1 Samuele 17:37.
A o ka rata go nna le tumelo e e tshwanang le ya ga Dafide? Ela tlhoko gore tumelo ya ga Dafide e ne e theilwe mo dilong tsa mmatota. O ne a dumela mo Modimong ka gonne a mo itse e bile a bone kafa a ileng a mo thusa ka gone. O ne a itse gore Jehofa ke Mosireletsi yo o lorato le gore ke Modiragatsi wa ditsholofetso tsa gagwe. Fa re batla go nna le tumelo e e ntseng jalo, re tshwanetse go nna re ithuta ka Modimo yo o kwadileng Baebele. Fa re tshela go dumalana le se re ithutang sone, re tla lemoga gore diphelelo tse di molemo di tla nonotsha tumelo ya rona.—Bahebera 11:1.
“JEHOFA O TLA GO TSENYA MO SEATLENG SA ME”
Kwa tshimologong, Saulo o ne a leka go apesa Dafide diaparo tsa gagwe tsa ntwa. Diaparo tseno tsa ga Saulo di ne di batla di tshwana le tsa ga Goliathe e bile di dirilwe ka kopore. Le fa go ntse jalo, Dafide o ne a leka go tsamaya a apere diaparo tseo tse di bokete mme o ne a lemoga gore ga di na go mo thusa. O ne a sa katisediwa go nna lesole, ka jalo, o ne a sa tlwaela go apara diaparo tsa ntwa, segolobogolo seaparo sa ga Saulo yo e neng e le monna yo moleele go ba gaisa botlhe mo Iseraele! (1 Samuele 9:2) O ne a di apola mme a apara seaparo se a neng a tlwaetse go se apara, se se neng se thusa modisa gore a kgone go sireletsa letsomane la gagwe.—1 Samuele 17:38-40.
Dafide o ne a tsaya thobane ya gagwe, a tsenya beke mo legetleng mme a tsaya motsekedi. Motsekedi e ka tswa e ne e le sebetsa sa maemo a a kwa tlase, mme gone se ne se le kotsi thata. Motsekedi e ne e le kgole e e dirilweng ka letlalo e o kgonang go tsenya leje mo go yone mme e ne e le sebetsa se badisa ba neng ba se rata. Modisa o ne a tsenya leje mo motsekeding, a bo a o dikolosa thata, go tswa foo a bo a tlogela kgole e le nngwe mme leje le bo le tswa ka lebelo le le kwa godimo thata. E ne e le sebetsa se se kotsi thata jaana mo ka dinako dingwe go neng go na le masole mangwe a a neng a se dirisa mo ntweng.
A tlhometse ka sebetsa, Dafide o itlhaganelela go ya go kopana le mmaba wa gagwe. Akanya fela Dafide a ntse a rapela fa a ntse a inama mo karolong e e omeletseng ya mokgatšha a sela maje a matlhano a a borethe. Go tswa foo, o ya kwa lefelong la ntwa, a sa tsamaye go na le moo, a taboga!
Goliathe o ne a akanya eng fa a bona Dafide? Re bala jaana: “A simolola go mo nyatsa ka gonne e ne e le mosimanyana fela e bile a le mohibidu, a na le ponalo e ntle.” Goliathe o ne a goa a re: “A ke ntša, mo e leng gore o tla kwa go nna ka dinthe?” Go bonala a ne a bona fela beke ya ga Dafide e seng motsekedi o a neng a o tshwere. O ne a tlhapatsa Dafide ka modimo wa Bafilisitia mme a ikana gore o tla tsaya setopo sa mmaba yono yo a mo nyaditseng a bo a se naya dinonyane le dibatana tsa naga. —1 Samuele 17:41-44.
Go tla go fitlha le gompieno, mafoko a Dafide a neng a mo raya one a sa ntse a dirisiwa le ke batho ba ba nang le tumelo mo Modimong. Akanya fela o utlwa lekawana leno le goa Goliathe le re: “O tla kwa go nna ka tšhaka le ka lerumo le ka lerumo le le konopiwang, mme nna ke tla kwa go wena ka leina la ga Jehofa wa masomosomo, Modimo wa mela ya tlhabano ya Iseraele, ene yo o mo kgobileng.” Dafide o ne a itse gore maatla a motho le dibetsa tsa gagwe ga di botlhokwa thata. Goliathe o ne a tlontlolotse Jehofa Modimo mme Jehofa o ne a tlile go mo araba. Jaaka Dafide a ile a tlhalosa, “tlhabano ke ya ga Jehofa.”—1 Samuele 17:45-47.
Ga se gore Dafide o ne a sa bone gore Goliathe e ne e le serintlha sa motho le gore o ne a tshwere dibetsa. Le fa go ntse jalo, ga a ka a letla gore dilo tseo di mo tshose. Ga a ka a dira phoso e Saulo le masole a gagwe ba neng ba e dira. Dafide ga a ka a ipapisa le Goliathe. Go na le moo, o ne a mo leba ka tsela e Jehofa a neng a mo leba ka yone. Goliathe o ne a le moleele thata mo bathong ba bangwe ka gonne o ne a le boleele jwa dimetara di le 2,9 mme gone, a o ne a feta Molaodimogolo wa lobopo lotlhe? Boammaaruri ke gore, o ne a lekana fela le tshoswane, e Jehofa a neng a tlile go e fedisa!
Dafide o ne a tabogela kwa mmabeng wa gagwe, a ntse a ntsha leje mo bekeng. O ne a le tsenya mo motsekeding a bo a o dikolosa mo tlhogong go fitlha o letsa molodi. Goliathe o ne a atamela Dafide, gongwe motshodi wa thebe ya gagwe a le fa pele ga gagwe. Boleele jwa ga Goliathe bo ka tswa bo ne bo sa mo thuse ka sepe ka gonne motshodi wa thebe ya gagwe o ne a sa kgone go tsholeletsa thebe kwa godimo gore e sireletse tlhogo ya mokaloba yono. Mme ke gone kwa Dafide a neng a batla go mo itaya gone.—1 Samuele 17:41.
Dafide o ne a kolopa leje leo. Le bone jaaka le ya kwa tlhogong ya mokaloba yono. Jehofa o ne a tlhomamisa gore Dafide o tla kolopa leje leo gangwe fela. Leje leo le ne la betsa Goliathe mo tlhogong mme la nwelelela mo phatlheng ya gagwe. Mokaloba yoo o ne a wela fa fatshe ka sefatlhego! Gongwe motshodi wa gagwe wa thebe o ne a tlhanola direthe ka ntlha ya letshogo. Dafide o ne a tsaya tšhaka ya ga Goliathe mme a mo kgaola tlhogo ka yone.—1 Samuele 17:48-51.
Kgabagare, Saulo le masole a gagwe ba ne ba nna pelokgale. Ba ne ba goa ka lentswe le le kwa godimo mme ba lelekisa Bafilisitia. Go ne ga nna fela jaaka Dafide a ne a boleletse Goliathe fa a ne a re: “Jehofa . . . o tla lo tsenya mo seatleng sa rona.”—1 Samuele 17:47, 52, 53.
Gone jaanong batho ba ga Modimo ga ba nne le seabe mo dintweng. Nako eo e fetile. (Mathaio 26:52) Mme re sa ntse re tlhoka go etsa tumelo ya ga Dafide. Le rona re tshwanetse go tsaya Jehofa e le Motho wa mmatota, e le Modimo a le mongwe fela yo re tshwanetseng go mo direla le go mo tlotla. Ka dinako tse dingwe, re ka tsaya mathata a rona e kete ke mokaloba yo re ka se kgoneng go mo fenya mme fa a bapisiwa le maatla a ga Jehofa a a sa feleng, mathata ao a mannye fela thata. Fa re tsaya Jehofa e le Modimo wa rona e bile re na le tumelo mo go ene fela jaaka Dafide, ga go na mathata kgotsa dikgwetlho dipe tse di tla re tshosang. Ga go na sepe se se palelang Jehofa!


c: text/html

text:
“A go Bakwe [Botlhale] Jwa Gago!”
MAFOKO ano a ne a buiwa ke monna wa kwa Iseraele wa bogologolo e bong Dafide fa a ne a baka mosadi mongwe yo a neng a kopane le ene. Leina la mosadi yoo ke Abigaile. Ke eng fa Dafide a ile a mmaka, mme re ka solegelwa molemo jang ke sekao sa gagwe?
Dafide o ne a kopana le mosadi yono yo o nyetsweng ka nako ya fa a ne a tshaba ka ntlha ya ga Kgosi Saulo. Abigaile o ne a nyetswe ke Nabale, monna yo o humileng yo o neng a na le matsomane a mantsi kwa kgaolong e e dithaba e e kwa borwa jwa Juda. Dafide le banna ba gagwe ‘ba ne ba nna lobota go dikologa’ badisa ba ga Nabale le matsomane a gagwe. Moragonyana Dafide o ne a romela barongwa kwa go Nabale, a kopa ‘sengwe’ se se jewang se a ka kgonang go se ba naya. (1 Sam. 25:8, 15, 16) Go ne go utlwala gore Dafide a dire kopo eo ka gonne ene le banna ba gagwe ba ile ba sireletsa dilo tse di botlhokwa tsa ga Nabale.
Le fa go ntse jalo, Nabale, yo leina la gagwe le rayang, “Yo o Se Nang Tlhaloganyo” kgotsa “Sematla,” o ne a bontsha gore ruri leina la gagwe le a mo tshwanela. O ne a gana go thusa Dafide mme a araba kopo ya gagwe ka bogale le ka tsela e e bontshang lonyatso. Ka jalo, Dafide o ne a ipaakanyetsa go ya go otlhaya Nabale ka gonne a ile a mo araba ka tsela e e sa siamang. Nabale le ba ntlo ya gagwe ba ne ba tla di gama ba sa di tlhapela ka ntlha ya boeleele jwa gagwe.—1 Sam. 25:2-13, 21, 22.
E re ka Abigaile a ne a lemoga gore go tla nna le ditlamorago tse di maswe ka ntlha ya se Dafide a batlang go se dira, o ne a tsaya kgato e e bontshang gore o pelokgale. O ne a ikuela mo go Dafide ka tlotlo a umaka kafa Dafide a nang le kamano e e molemo le Jehofa ka gone. Mo godimo ga moo, o ne a naya Dafide le banna ba gagwe dijo tse dintsi. Ka jalo, Dafide o ne a lemoga gore Jehofa o ne a dirisa Abigaile go mo thibela gore a se ka a dira sengwe se se neng se tla dira gore a nne molato mo Modimong. Dafide o ne a raya Abigaile a re: “A go bakwe tlhaloganyo ya gago, mme go bakwe wena yo o nthibetseng mo letsatsing leno gore ke se ka ka tsena mo molatong wa madi.”—1 Sam. 25:18, 19, 23-35.
Ruri ga re batle go tshwana le Nabale ka go se anaanele dilo tse di molemo tse batho ba bangwe ba re direlang tsone. Mo godimo ga moo, fa re lemoga gore go tloga go direga bothata bongwe, re tshwanetse go leka go bo thibela. Eleruri, re ka bua fela jaaka mopesalema fa a ne a raya Modimo a re: “Nthute se se molemo, tlhaloganyo le kitso.”—Pes. 119:66.
Batho ba ba bonang dilo tse re di dirang ba ka lemoga gore ruri re botlhale. Le fa ba ka re bolelela seo kgotsa jang, ba ka nna ba bo ba ikutlwa jaaka Dafide yo o neng a re: ‘A go Bakwe Tlhaloganyo [kgotsa Botlhale] jwa Gago!’

robotstxt: allowed

filter: keep


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Pesalema 86:1-17
Thapelo ya ga Dafide.86 Sekega tsebe ya gago tlhe Jehofa. Nkarabe,+Gonne ke a bogisiwa e bile ke humanegile.+2 A ko o dise moya wa me, gonne ke a ikanyega.+O Modimo wa me—boloka motlhanka wa gago yo o go ikantseng.+3 Mpontshe kutlwelobotlhoko, tlhe Jehofa,+Gonne ke nna ke biletsa kwa go wena letsatsi lotlhe.+4 Ipedise moya wa motlhanka wa gago,+Gonne ke tsholeletsa moya+ wa me kwa go wena, Jehofa.5 Gonne wena, Jehofa, o molemo+ e bile o iketleeleditse go itshwarela;+Mme bopelonomi jwa lorato mo go botlhe ba ba biletsang kwa go wena bo bogolo.+6 A ko o sekegele thapelo ya me tsebe,+ tlhe Jehofa;O bo o tlhwaele lentswe la dikopo tsa me tse di tlhoafetseng tsebe.+7 Ke tla biletsa+ kwa go wena mo motlheng wa matshwenyego a me,Gonne o tla nkaraba.+8 Ga go na ope yo o tshwanang le wena mo medimong, wena Jehofa,+E bile ga go na ditiro dipe tse di tshwanang le tsa gago.+9 Ditšhaba tsotlhe tse o di dirileng di tla tla,+Mme di tla go ikoba fa pele ga gago, wena Jehofa,+Di bo di galaletse leina la gago.+10 Gonne o mogolo e bile o dira dilo tse di gakgamatsang;+O Modimo, wena o le esi.+11 Nthute tlhe Jehofa, kaga tsela ya gago.+Ke tla tsamaya mo boammaaruring jwa gago.+Kitlanya pelo ya me gore e boife leina la gago.+12 Ke a go baka, wena Jehofa Modimo wa me, ka pelo ya me yotlhe,+Mme ke tla galaletsa leina la gago ka bosakhutleng,13 Gonne bopelonomi jwa gago jwa lorato bo bogolo mo go nna,+Mme o golotse moya wa me mo Sheole, lefelo la yone le le kwa tlasetlase.+14 Ao tlhe Modimo, ba ba ikgodisang ba ntsogologetse;+Mme phuthego ya bapatiki e batla moya wa me,+Mme ga ba a go tlhoma fa pele ga bone.+15 Mme wena, Jehofa, o Modimo yo o kutlwelobotlhoko le yo o pelontle,+Yo o bonya go galefa+ e bile a tletse bopelonomi jwa lorato le boammaaruri.+16 Retologela kwa go nna o mpontshe kutlwelobotlhoko.+Naya motlhanka wa gago nonofo,+Mme o boloke morwa lelata la gago.+17 Ntirela sesupo se se kayang molemo,Gore ba ba ntlhoileng ba se bone mme ba tlhabiwe ke ditlhong.+Gonne wena, Jehofa, o nthusitse wa ba wa nkgomotsa.+


text:
Mosimolodi wa Lona ke Mang?
Phuthego ya segompieno ya Basupi ba ga Jehofa e simologile mo bofelong jwa lekgolo la bo19 la dingwaga. Ka nako eo, setlhotswana sa baithuti ba Baebele ba ba neng ba nna gaufi le Pittsburgh, Pennsylvania, kwa United States, se ne sa simolola thulaganyo ya go sekaseka Baebele ka kelotlhoko. Ba ne ba bapisa dithuto tse di neng di rutwa ke dikereke le se tota Baebele e se rutang. Ba ne ba simolola go phasalatsa se ba neng ba se ithuta mo dibukeng, mo makwalodikgannyeng le mo makasineng o gone jaanong o bidiwang Tora ya Tebelo—E Itsise Bogosi Jwa ga Jehofa.
Mongwe wa baithuti bao ba Baebele ba ba tlhoafetseng e ne e le monna yo o bidiwang Charles Taze Russell. Le fa ka nako eo Russell a ile a etelela pele tiro eo ya go ruta Baebele e bile e ne e le ene mokwadi wa ntlha wa Tora ya Tebelo, e ne e se ene mosimolodi wa bodumedi jo bosha. Boikaelelo jwa ga Russell le Baithuti ba Baebele ba bangwe, e leng leina le ka nako eo ba neng ba itsege ka lone, e ne e le go buelela dithuto tsa ga Jesu Keresete le go latela tsela ya go dira dilo ya phuthego ya Bakeresete ba lekgolo la ntlha la dingwaga. E re ka Jesu e le ene Mosimolodi wa Bokeresete, re mo tsaya e le ene mosimolodi wa phuthego ya rona.—Bakolosa 1:18-20.


text:
“Letshwao Le le Sa Lebalesegeng”
MO LOTSHITSHING lo lo ka fa botlhaba jwa Noka ya Motoyasu kwa Toropong ya Hiroshima, kwa Japane, go na le kago e e neng ya nna matlotla fa e sa le ka 1945. Goreng go setse go fetile dingwaga di le 70 e ise e agiwe bosha?
Kago ya matlhatlaganyane a mararo ya ditena le letsopa e e neng e le holo ya dipontsho tsa madirelo, e ne ya wediwa ka 1915. Dilo di ne tsa fetoga ka Phatwe 6, 1945 ka 8:15 a.m. Ka nako eo, bomo ya atomo e e neng e le la ntlha e dirisiwa mo ntweng e ne ya runya dimetara di le 550 mo toropong eo le gaufi le holo ya dipontsho. Batho botlhe ba ba neng ba le foo ba ne ba swa ka ponyo ya leitlho. Le fa go ntse jalo, dipota tse di nonofileng tsa moago ono di ne tsa tswelela di eme.
Setlhogo sa UNESCO * sa re moago ono o o iseng o agiweng bosha ke “letshwao le le sa lebalesegeng la maatla a a sentseng go feta le fa e le leng pele a a dirilweng ke motho.” Ka 1996 moago ono o ne wa tsenngwa mo lenaaneng la UNESCO la Mafelo a a Tsewang a le Botlhokwa mo Lefatsheng gore e nne karolo ya Segopotso sa Hiroshima sa Kagiso (Hiroshima Peace Memorial).
Ka maswabi, segopotso se se amang maikutlo jaaka seno ga se a ka sa fedisa ntwa e gantsi e bakwang ke bogagaru, bosetšhaba le letlhoo la ditso le bodumedi. A dintwa di tla nna di le teng?
Baebele ya re di tla fela. Pesalema 46:9 ya re: “[Modimo] o dira gore dintwa di kgaotse go ya kwa ntlheng ya lefatshe. O roba bora gape o robaganya lerumo; o fisa dikoloi mo molelong.” Ka nako eo, Modimo o tla emisetsa dipuso tsa batho ka puso ya gagwe e e tla busang lefatshe lotlhe—Bogosi jwa Modimo jo Jesu Keresete a tla busang e le “Kgosi ya dikgosi” mo go jone.—Tshenolo 11:15; 19:16.
Go tswa foo, go ka se tlhole go tlhokega segopotso sepe sa ntwa. Isaia 65:17 ya re: “Dilo tsa pele”—masetlapelo le dilo tse di utlwisang botlhoko—“ga di kitla di gakologelwa, le fa e le go tsoga mo pelong.”
^ ser. 4 Mokgatlho wa Lekgotla la Ditšhaba Tse di Kopaneng wa Thuto, Saense le Setso.


text:
-
-
-
17 Morago ga moo kgosi ya raya batabogi+ ba ba emeng go e dikologa ya re: “Retologang lo bolaye baperesiti ba ga Jehofa, ka gonne le bone seatla sa bone se na le Dafide le ka gonne ba ne ba itse gore e ne e le motshabi mme ba se ka ba go lotlegela tsebe ya me!”+ Mme batlhanka ba kgosi ba ne ba sa batle go ntsha seatla sa bone go tlhasela baperesiti ba ga Jehofa.+
-
-
-
-
Go mokaedi wa diletswa tsa megala. Masekile. Ya ga Dafide. Fa Basiife ba ne ba tsena mme ba raya Saulo ba re: “A Dafide ga a iphitlha mo go rona?”+
3 Gonne go na le batswakwa ba ba ntsogologetseng,
Le bapatiki ba ba senkang moya wa me.+
Ga ba a baya Modimo fa pele ga bone.+ Seʹlah.
4 Bona! Modimo ke mothusi wa me;+
Jehofa o mo gare ga ba ba tshegetsang moya wa me.
6 Ke tla go ntshetsa setlhabelo+ ka go rata.
Ke tla baka leina la gago, wena Jehofa, gonne go molemo.+
-


text:
Kagiso mo Lefatsheng
—Ke Eng Fa go Le Thata Jaana go e Bona?
Karabo ya Baebele
Matsapa a batho ba a tsereng go lere kagiso mo lefatsheng a retetse mme a tla tswelela a retela ka ntlha ya mabaka a le mmalwa:
“
Ga se ga motho yo o tsamayang ka dinao go kaela dikgato tsa gagwe.” (Jeremia 10:23) Batho ga ba a bopiwa ba na le bokgoni kgotsa tshwanelo ya go ipusa, ka jalo ba ka se kgone go tlisa kagiso e e nnelang ruri.
“
O se ka wa ikanya baeteledipele ba batho; ga go motho ope yo o ka go bolokang. Fa ba swa, ba boela mo loroleng; ka letsatsi leo maikaelelo otlhe a bone a a fela.” (Pesalema 146:3, 4, Good News Translation) Baeteledipele ba lefatshe, tota le ba ba nang le maitlhomo a a molemo, ga ba kgone go tlisa tharabololo e e nnelang ruri ya lebaka la konokono la dintwa.
“
Mo metlheng ya bofelo go tla nna le dinako tsa mathata tse go leng boima go lebana le tsone. Gonne batho ba tla nna . . . ba ba bogale jo bo tshabegang, ba ba sa rateng se se molemo, baoki, ba ba tlhogoethata, ba ba gogomosiwang ke boikgogomoso.” (2 Timotheo 3:1-4) Re tshela “
mo metlheng ya bofelo” ya lefatshe leno le le boikepo, nako e maikutlo a batho a dirang gore go nne thata go dira kagiso.
“
A bo go latlhega lefatshe le lewatle, ka gonne Diabolo o fologetse kwa go lona, a le bogale jo bogolo, ka a itse gore o na le lobaka lo lokhutshwane lwa nako.” (Tshenolo 12:12) Diabolo, mmaba wa Modimo, o ntse a thibeletswe mo lefatsheng mme o tlhotlheletsa batho gore ba etse moya wa gagwe wa bogale. Fa fela e sa ntse e le “
mmusi wa lefatshe,” re ka se tsoge re nnile ka kagiso.—Johane 12:31.
“
[Bogosi jwa Modimo] bo tla thubaganya bo fedisa magosi ano otlhe [a a ganetsang Modimo], mme bo tla ema ka bosakhutleng.” (Daniele 2:44) Bogosi jwa Modimo, e seng puso epe ya motho, bo tla tlisa se re se eletsang e leng kagiso ya lefatshe lotlhe e e nnetseng ruri.—Pesalema 145:16.


text:
BAITHUTI BA KA MOSO
Go nna moithuti wa YBB
O bulegelwa ke ditšhono fa o ikwadisetsa go nna moithuti mo Yunibesiting ya Bokone-Bophirima. Mmogo le thuto ya maemo a a kwa godimo ya thešiari, re go solofetsa botshelo jo bo monate jwa go ithuta le tshono e e seng kana ka sepe ya go godisa ditalente tse o nang le tsone tsa metshameko, botsweretshi le setso, tirelosetšhaba le boeteledipele mo baithuting.
Mosola o mongwe wa go ithuta fano ke bontsi jwa kemonokeng e e seng kana ka sepe e o tlileng go e newa, e seng fela mo diphaposing tsa rona tsa botlhatlheledi mme gape le ka thuso ya madi a dithuto tsa gago fa o a tlhoka, go go naya kgakololo gore o kgone go tlhopha dithuto tsa gago sentle mmogo le mekgele ya gago ya tiro, mmogo le go newa ditirelo tsa khupamarama malebana le botsogo le boitekanelo jwa gago.
Bonno kwa dikagong tsa bonno tsa baithuti ba rona mo dikhamphaseng tsotlhe tse tharo ke jwa manobonobo, ga bo kgakala le mafelo a a botlhokwa, e bile bo rulagantswe sentle mme gape bo sireletsegile. Ditirelo tsa ka gale di akaretsa tshireletsego ya diura di le 24, diresetšhurente tsa baithuti, diphaposi tsa go bogela thelebišene, diphaposi tsa go dirisa dikhomphiuta mmogo le diphaposi tse di nang le dilo tsotlhe tsa go tlhatswa diaparo le go aena. Dikago tsotlhe tsa bonno di gaufi le mafelo a thutelo a YBB, a botsamaisi le mafelo a metshameko.
Mosola o mongwe wa go ithutela mo YBB ke gore dituediso tsa rona ga se tse di kwa godimodimo e bile di tshwanela thuto e o tlileng go e newa. Mme dibasari le thuso ya madi a go ya go ithuta tsone di newa baithuti bao ba ithutang ka natla ba tota ba tshwanelegelang go di newa e bile ba tlhoka thuso ya madi.


text:
Tags: Artist ke fela pelo ke batla go mmona ke mo dumedise. .lerotole le kalo kalo Video Songs, Video, Artist ke fela pelo ke batla go mmona ke mo dumedise. .lerotole le kalo kalo bollywood movie video, 3gp Artist ke fela pelo ke batla go mmona ke mo dumedise. .lerotole le kalo kalo video Download, mp4 Artist ke fela pelo ke batla go mmona ke mo dumedise. .lerotole le kalo kalo hindi movie songs download, Artist ke fela pelo ke batla go mmona ke mo dumedise. .lerotole le kalo kalo (2015) all video download, Artist ke fela pelo ke batla go mmona ke mo dumedise. .lerotole le kalo kalo Hd Video Songs, Artist ke fela pelo ke batla go mmona ke mo dumedise. .lerotole le kalo kalo full song download, Artist ke fela pelo ke batla go mmona ke mo dumedise. .lerotole le kalo kalo Movie Download, Artist ke fela pelo ke batla go mmona ke mo dumedise. .lerotole le kalo kalo HD video Download, Mp4 Songs Download, video, 3gp, mp4 download, Artist ke fela pelo ke batla go mmona ke mo dumedise. .lerotole le kalo kalo Bollywood SongsArtist ke fela pelo ke batla go mmona ke mo dumedise. .lerotole le kalo kalo
|tamy sango
|mp3 songs
|kalash taken
|বাংলারছবিতেডিবজলমৠনমৠনকেধরৠষণকরল
|Ngubani lo
|à ¦†à ¦§à ¦¾à ¦° à ¦°à ¦¾à ¦¤à §‡ à ¦˜à §Âà ¦®
|Despacho
|বস2 গান
|video adogwanja.com
|nicolae guta nu ma pot schimba
|future trophy
|frederson
|stevehofmeyr
|kiribati song 2017
|thegodfatherssa
|boysoftrue
|Paul lewake
|ya levis on récolte s que l'on seme
|kanyewest
|enotrapiel
|


text:
JANUARY 12, 2017
RUSSIA
Maiteko a Russia a go Thibela Kgololesego ya Bodumedi a Gakalela Pele
Ka January 16, 2017, Basupi ba ga Jehofa ba kwa Russia ba tla ikuela gape kwa kgotlatshekelong gore e laele puso ya Russia go tlosa dithibelo kgatlhanong le tiro ya bone. Ba tla kopa Kgotlatshekelo ya Toropo ya Moscow gore e ntshe katlholo kgatlhanong le matshosetsi a a ileng a dirwa a gore ofisi ya lekala la Basupi ya kwa Russia e tla tswalwa. Matshosetsi ao a ile a dirwa ke Motlatsa Mosekisi wa naga e bong V. Ya. Grin fa a ne a re ofisi ya lekala e tla tswalwa fa go ka fitlhelwa bosupi jo bosha jwa gore e gatisa dikgatiso tse di kgatlhanong le puso ya naga eo.
Ba Tsoma Batho ba ba Kgatlhanong le Puso
Basekisi ba kwa Russia ba dirisa Molao wa Naga o o Kgatlhanong le Ditiro Tsa Borukhutlhi ka tsela e e sa siamang go latofatsa Basupi gore ba tlhotlheletsa batho go nna kgatlhanong le puso. Molao oo o ne wa fetolwa ka 2006, mme o ne o sa tlhole o tlhalosa gore go tlhotlheletsa batho go nna kgatlhanong le puso go akaretsa dintwa fela, go na le o ne o re go nna kgatlhanong le puso ke go “tlhotlheletsa . . . madumedi gore a se ka a utlwana.” Seo se ile sa dira gore badiredipuso ba dirise molao oo go nna kgatlhanong le dithuto kgotsa dingwao dipe fela tse ba neng ba tsaya gore di tlhotlheletsa madumedi gore a se ka a utlwana. Gregory Allen yo e leng mmueledi wa Basupi ba ga Jehofa kwa Russia a re: “Badiredi ba puso ya Russia ba dirisa molao ono go nna kgatlhanong le madumedi ape fela a a rutang dithuto tse batho ba bantsi ba sa dumalaneng le tsone.”
Letsholo la puso la go tsoma madumedi a go tweng a tlhotlheletsa batho go nna kgatlhanong le puso le ne la simologa morago ga gore Motlatsa Mosekisi wa Puso ya Russia e bong V. Ya. Grin a kwalele basekisi botlhe ba naga lekwalo ka January 2007. Lekwalo leo le ne la dira gore puso e dire dipatlisiso mo mekgatlhong ya Basupi ba ga Jehofa mo ngwageng oo.
Ba Batla Bosupi Jwa go Tshegetsa Ditatofatso Tsa Bone
Puso e ne ya batlisisa Basupi ba ga Jehofa ba kwa Taganrog mme seo se ile sa dira gore ba latofatse Basupi botlhe ba ga Jehofa ba ba nnang kwa nageng ya Russia ka kgang ya gore ba kgatlhanong le puso. Ofisi ya Basekisi ya Kgaolo ya Rostov e ne ya wetsa dipatlisiso tsa yone ka October 2007 le go itsise gore e ikaelela go tswala Mokgatlho wa Bodumedi wa Basupi ba ga Jehofa kwa Taganrog mme mo ngwageng o o latelang ba ile ba tsenya kopo ya gore mokgatlho oo o tswalwe semolao. Le fa go ntse jalo, Ofisi ya Basekisi e ne e se na bosupi jo bo lekaneng go tshegetsa ditatofatso tsa bone, ka jalo, e ile ya kopa Kgotlatshekelo ya Kgaolo ya Rostov gore e ntshe taelo ya gore moitseanape mongwe a tlhatlhobe dikgatiso tsa Basupi ba ga Jehofa.
Kgotlatshekelo e ile ya ntsha taelo eo, mo godimo ga moo e ile ya gana kopo ya Basupi ya gore moitseanape yo o dirang dipatlisiso e nne mongwe yo o sa berekeleng puso. Baitseanape ba kgotlatshekelo e neng e ba tlhophile ba ne ba dumalana gore dikgatiso tsa Basupi di ne di sa tlhotlheletse batho go nna kgatlhanong le puso. Mme gone, kgotlatshekelo e ne ya tlhoma mogopolo mo go se se neng se buiwa ke baitseanape fa ba re dikgatiso tsa Basupi “di ka nna tsa dira gore batho ba nyatse” madumedi a mangwe.
Ka September 11, 2009, Kgotlatshekelo ya Kgaolo ya Rostov e ne ya ntsha katlholo ya gore dikgatiso tse 34 tsa Basupi di ne di tlhotlheletsa batho go nna kgatlhanong le puso mme dikgatiso tseo di ne tsa tsenngwa mo lenaaneng la dikgatiso tse puso e di tsayang di le kotsi. Gape kgotlatshekelo e ne ya re mokgatlho wa Basupi ba ga Jehofa wa kwa Taganrog o kgatlhanong le puso mme e ne ya laela gore mokgatlho oo o tsenngwe mo lenaneong la mekgatlho e e kotsi mo setšhabeng, o tswalwe, tiro ya one e thibelwe, dikgatiso tsa one di tsewe le gore dikago tsa one di newe puso ya Russia. Ka December 8, 2009, Kgotlatshekelo ya Makgaolakgang ya kwa Russia e ne ya dumalana le katlholo eo. *
Mo masimologong a ngwaga wa 2016, go ne go setse go na le dikgatiso di le 88 tse go neng go twe di kotsi mo setšhabeng e bile mekgatlho e le meraro ya Basupi ba ga Jehofa e ne ya tswalwa. Mme go ne go sa ntse go na le mekgatlho e le 18 e puso e neng e e batlisisa. Mo godimo ga moo, puso e ne ya tswala website ya semolao ya Basupi ba ga Jehofa ya jw.org, ya thibela dinaga tse dingwe go romelela Basupi dikgatiso tsa Baebele le go tlhalosa gore Baebele e batlisisiwe go bona gore a ga se nngwe ya dikgatiso tse di kotsi mo setšhabeng.
Bosupi jo bo Neng Jwa Dirisiwa go Tswala Ofisi ya Lekala
Ka March 2016, Ofisi ya Mosekisi wa Puso e ne ya tlhalosa gore e na le bosupi jo bo tla thusang gore kgotlatshekelo e ntshe taelo ya gore lekala la Basupi ba ga Jehofa la kwa Russia le le gaufi le St. Petersburg le tswalwe. Ofisi ya Mosekisi e ne ya re ofisi ya lekala la Basupi ke yone e printang dikgatiso tse di thibetsweng le gore ke yone e laolang mekgatlho ya Basupi ba ga Jehofa e e neng e batlisisiwa kgotsa e e neng e tswetswe. E ne ya re: “Re sa ntse re fitlhela bosupi jwa gore ofisi eno ya lekala ke yone e laolang mekgatlho e e tlhotlheletsang batho go nna kgatlhanong le puso.”
Fa Ofisi ya Mosekisi wa Naga e sena go tlhalosa gore e ikaelela go tswala ofisi ya lekala, babueledi ba Basupi ba ne ba bolelela Mosekisi wa Puso ya Russia e bong Yuriy Yakovlevich Chayka gore se a batlang go se dira ga se ka fa molaong. O ile a gana mme a tlhalosa gore se a batlang go se dira ga se a ikaega ka bosupi jo bo fitlhetsweng ke mapodise fa ba ne ba dira dipatlisiso, go na le moo se ikaegile ka ditshwetso tse di ileng tsa dirwa ke dikgotlatshekelo. Mmueledi wa Basupi e bong Gregory Allen a re: “Go bonala Mosekisi wa Naga a akanya gore dikgotlatshekelo tsa Russia di kgona go amogela bosupi jwa maaka jo bo tlisiwang ke mapodise a a sa direng dilo sentle. Ke gopola se se neng sa direga fa kgotlatshekelo ya Moscow e ne e dira tshwetso ya go thibela Basupi ba ga Jehofa mo toropong eo, mme moragonyana Kgotlatshekelo ya Yuropa ya Ditshwanelo Tsa Batho e ne ya tlhalosa gore tshwetso eo e ne e se ka fa molaong.” *
Fa Mosekisi wa Naga a sena go dira tshwetso ya go tswala lekala, Basupi ba ne ba ya go ikuela kwa Kgotlatshekelong ya Kgaolo ya Tverskoy kwa Moscow. Ka October 12, 2016, Moatlhodi M. S. Moskalenko o ne a gana go letla Basupi gore ba ntshe bosupi kgotsa gore ba bitse baitseanape go tla go ba buelela, go tswa foo o ne a tswala kgetsi eo.
Seo se ne se raya gore Mosekisi wa Naga a ka tswelela ka se a neng a batla go se dira. Ofisi ya lekala la Basupi ba ga Jehofa e ka nna ya tswalwa fa Mosekisi wa Naga a ka ntsha bosupi jwa gore (1) mekgatlho ya Basupi e tsweletse ka go nna kotsi mo setšhabeng, kgotsa (2) gore mapodise a fitlhetse “bosupi jo bongwe gape jwa gore Basupi ba ile ba itlhokomolosa tlhagiso ya gore ba tlogele go tlhotlheletsa batho go nna kgatlhanong le puso.”
Puso e Tsweletse ka go Kokoanya Bosupi Jwa Maaka
Fa e sa le Mosekisi a bua gore o ikaelela go tswala lekala la Basupi, badiredipuso ba Russia ba ntse ba leka ka natla go tlhama bosupi jwa maaka. Go na le ditiragalo di le 35 (go tswa mo go di le 60 tse di ileng tsa direga fa e sa le go tloga ka 2012) tse mo go tsone mapodise a ileng a tlhama bosupi jwa gore Basupi ba sa ntse ba dirisa dikgatiso tse puso e di thibetseng. Gantsi fa mapodise a tla go batlana le bosupi, ba fitlha ba kgokgontsha Basupi le go ba tshwara makgwakgwa.
Ka July 28, 2016, mapodise a ile a tla go phuruphutsha Basupi ba ga Jehofa kwa Repaboliking ya Karelia. Kwa Petrozavodsk, banna ba ba ikhurumeditseng difatlhego ba Lephata le le Kgethegileng la Mapodise ba ile ba tsena mo Holong ya Bogosi ba bo ba kgoreletsa dipokano ba re ba batla dikgatiso tse di thibetsweng. Pele ga ba tla go phuruphutsha, ba ile ba tsenya dibuka tse tlhano tsa Totatota Baebele e Ruta Eng? ka bokhukhuntshwane. Le ka motlha ga ba ise ba bontshe Basupi lekwalo la semolao le le ba nayang tetla ya go phuruphutsha. Kwa Kostomuksha, mapodise a lephata la FSB (Federal Security Service) le a Lefapha le le Thibelang Ditiro Tse di Kotsi mo Setšhabeng a ile a kgoreletsa pokano ya Basupi. Fa ba ntse ba batla, ba ile ba fitlhela dikgatiso tse tharo tse di mo lenaaneng la dikgatiso tse di thibetsweng tse bone ka bobone ba neng ba di tsentse ka bokhukhuntshwane mo Holong ya Bogosi.
Ka August 20, 2016, mapodise a ne a kgoreletsa pokano ya Basupi ba ga Jehofa kwa toropong ya Mayskiy kwa Repaboliking ya Kabardino-Balkaria. Fa ba sena go ntsha mongwe le mongwe mo Holong ya Bogosi, ba ile ba fitlhela dikgatiso tse di thibetsweng tse Basupi ba sa itseng gore di tsene jang mo Holong. Le mo lekgetlong leno, ga ba a ka ba bontsha Basupi lekwalo la semolao le le ba laelang go phuruphutsha Holo ya Bogosi.
Ka September 20, 2016, mapodise a lephata le le kgethegileng a a neng a ikhurumeditse difatlhego e bile a tshotse ditlhobolo a ne a tsena mo Holong ya Bogosi kwa Nezlobnaya, kwa Kgaolong ya Stavropol. Ba ile ba roba dikgoro tsa Holo ba bo ba tsenya dikgatiso tse di neng di thibetswe mme moragonyana ba ne ba tla go phuruphutsha ba bo ba di bona.
Tsela e Mapodise a Batlang Bosupi ka Yone
Ditiragalo tse di latelang tse di ileng tsa direga kwa toropong ya Birobidzhan di bontsha tsela e mapodise a dirang dilo ka yone fa a batla go latofatsa Basupi gore mekgatlho ya bone e kotsi mo setšhabeng:
Kgato 1: Mapodise a ya kwa mafelong a Basupi ba kopanelang kwa go one a bo a fitlha dikgatiso tse di thibetsweng.
Mapodise a puso le a lephata le le kgethegileng la FSB a ne a kgoreletsa dipokano tsa Basupi ba ga Jehofa a re dipokano tseo ga di ka fa molaong, go tswa foo a ile a dira kitsiso ya gore a tlile go phuruphutsha Holo a batla dikgatiso tse di thibetsweng.
Kgato 2: Mapodise a phuruphutsha dikago a bo a fitlhela dikgatiso tse bone ka bobone ba itseng kwa di beilweng gone.
Mapodise a ile a fitlhela dikgatiso tse 12 tse di thibetsweng. Basupi ba ile ba lemoga gore mongwe o ile a tla pele dipokano di simologa a bo a tsenya dikgatiso tseo mo Holong ya Bogosi.
Kgato 3: Mosekisi o latofatsa mokgatlho wa Basupi ba ga Jehofa kgotsa modulasetulo wa yone a re o tlhotlheletsa batho go nna kgatlhanong le puso go tswa foo a bo a laela gore modulasetulo a duele madi a a rileng.
Kgotlatshekelo ya kgaolo e ile ya ntsha katlholo ya gore modulasetulo wa mokgatlho wa Basupi ba ga Jehofa o tlodile molao go tswa foo e ile ya mo laela gore a duele dirubi di le 4 000 (diranta di le 910).
Kgato 4: Mosekisi o laela mokgatlho wa Basupi gore mo dikgweding di le 12 tse di latelang go se ka ga tlhagelela bosupi jwa gore ba tlodile molao gape.
Mosekisi o ne a ntsha taelo ya gore go se ka ga nna le ope yo o tlhotlheletsang batho go nna kgatlhanong le puso.
Kgato 5: Morago ga moo, mapodise a boela kwa lefelong le Basupi ba kopanelang kwa go lone, a bo a tsenya dikgatiso tse di thibetsweng gore fa ba tla go phuruphutsha ba di fitlhele.
Mapodise a ile a kgoreletsa pokano ya Basupi a re a tlile go phuruphutsha Holo a batlana le dikgatiso tse di thibetsweng. Mme Basupi ba ne ba tla pele dipokano di simologa, ba bo ba phuruphutsha Holo ba batla dikgatiso tse di tsentsweng ke mapodise, morago ba ile ba di latlha, ke ka moo ka October 2015 mapodise a se kang a fitlhela sepe fa a ne a tlile go phuruphutsha Holo ya Bogosi. Ka January 21, 2016, mapodise a ile a tla a ipaakantse. Mapodise a puso, a lephata le le kgethegileng le a FSB a ne a boa gape a tla go kgoreletsa pokano ya Basupi a re a tlile go batla dikgatiso tse di thibetsweng. Mosupi mongwe o ne a bona lepodise le tshwere dikgatiso tse di phuthetsweng, go tswa foo, lepodise le lengwe le ne la boela kwa lefelong le le setseng le phuruphuditswe, mme mo lekgetlong leno le ne la tla le tshotse dikgatiso tse di thibetsweng.
Kgato 6: Go tswa foo, Mosekisi kgotsa Lefapha la Tshiamiso le bontsha kgotlatshekelo bosupi jono jo bosha le bo le kopa gore kgotlatshekelo e ntshe katlholo ya gore mokgatlho wa Basupi o tswalwe.
Kgotlatshekelo ya kgaolo e ne ya bona modulasetulo wa mokgatlho wa Basupi molato mme ya mo laela gore a duele dirubi di le 3 000 (diranta di le 682). Ka October 3, 2016, kgotlatshekelo ya kgaolo e ne ya tlhalosa gore “go fitlhetswe bosupi jo bosha jwa gore mokgatlho wa Basupi o tlhotlheletsa batho go nna kgatlhanong le puso” mme e ne ya ntsha katlholo ya gore mokgatlho wa Basupi ga Jehofa wa kwa Birobidzhan o kotsi mo setšhabeng, gore tiro ya one e thibelwe le gore o tswalwe.
Kgotlatshekelo ya Makgaolakgang ya Russia e ne ya dumalana le tshwetso ya dikgotlatshekelo tse dingwe ya go tswala mekgatlho ya Basupi ba ga Jehofa ka gonne e re e kotsi mo setšhabeng. Bosheng jaana mekgatlho ya Basupi ba ga Jehofa ya kwa Belgorod, Stariy Oskol, Elista le ya Orel e ne ya tswalwa. Mokgatlho wa Basupi wa kwa Birobidzhan o ne wa dira boikuelo mme kgetsi eo e sa ntse e le kwa Kgotlatshekelo ya Makgaolakgang.
Dilo Tseno di Tla Tswelela go Fitlha Leng?
Moemedi mongwe wa lekala e bong Vasiliy Kalin a re o gopola nako e ba lelapa la gaabo ba ne ba isiwa botshwarwa kwa Siberia ka nako ya puso ya Soviet ka ntlha ya go bo e le Basupi ba ga Jehofa. A re: “Fa ke ntse ke gola, ke ne ke tlhola ke bona mapodise a tla nako nngwe le nngwe fela go tla go phuruphutsha matlo a Basupi a re a batla dikgatiso tsa bodumedi jwa rona. Mme le ka motlha ga a ise a akanyetse go tsenya dikgatiso tseo ka bokhukhuntshwane mo matlong a Basupi go tswa foo a bo a tla go di batla. Dilo tse di dirwang ke mapodise a Russia a gone jaanong di bontsha fela gore a sa ntse a sa fitlhele sepe se se tshegetsang ditatofatso tsa bone tsa gore re tlola molao.”
Go lebeletswe gore ka January 16, 2017, Kgotlatshekelo ya Toropo ya Moscow e ntshe katlholo mo boikuelong jo bo ileng jwa dirwa ke Basupi ba ga Jehofa kgatlhanong le tshwetso e e ileng ya dirwa ke Mosekisi wa Naga. A kgotlatshekelo eno e tla lemoga gore Ofisi ya Mosekisi wa Naga ga e na bosupi jwa go latofatsa lekala la Basupi ba ga Jehofa gore le tlhotlheletsa batho go nna kgatlhang le puso mme e fetole tshwetso eo? Basupi ba ga Jehofa mmogo le batho ba ba tlotlang ditshwanelo tsa batho mo lefatsheng lotlhe ba lebeletse gore kgotlatshekelo e dire jalo.
^ ser. 9 Tshwetso ya Kgotlatshekelo ya Makgaolakgang ya Puso ya Russia e ile ya dira gore Basupi ba simolole go bogisiwa. Go simologa ka December 8, 2009 go fitlha ka April 26, 2012, go ile ga nna le dipego di le 1 126 tse di bontshang gore Basupi ba ga Jehofa ba ile ba tshwarwa makgwakgwa le go tlhaselwa fa ba le mo kobamelong, ba ile ba tshwarwa ke mapodise a Russia, gape mafelo a ba obamelang Modimo kwa go one a ile a phuruphudiwa le go senngwa.
^ ser. 13 Basupi ba ga Jehofa ba kwa Moscow ba ile ba simolola go latofadiwa ka maaka ka 1995 mme maiteko a go ba tshwara a ile a itaya se fololetse ka gonne go ne go se na bosupi. Le fa go ntse jalo, ka March 2004, Kgotlatshekelo ya Kgaolo ya Golovinskiy e ile ya dirisa bosupi jwa mankge mongwe go tswala Mokgatlho wa Basupi ba ga Jehofa wa kwa Moscow le go thibela tiro ya one. Mme ka June 10, 2010, Kgotlatshekelo ya Yuropa ya Ditshwanelo Tsa Batho e ile ya tlhalosa gore Puso ya Russia e gatakakile ditshwanelo tsa Basupi ba ga Jehofa mme e ne ya laela puso gore e baakanye seemo seo.


text:
APRIL 20, 2017
RUSSIA
Kgotlatshekelo ya Makgaolakgang e Ntsha Katlholo Kgatlhanong le Basupi ba ga Jehofa
NEW YORK—Morago ga malatsi a marataro, Kgotlatshekelo ya Makgaolakgang ya Russia e naya Lefapha la Tshiamiso tetla ya go tswala Ofisi ya Lekala la Russia le Mekgatlho e le 395 e Basupi ba Russia ba e dirisang.
Mmueledi wa Basupi ba ga Jehofa kwa Russia e bong Yaroslav Sivulskiy a re: “Re swabile tota ka tshwetso ya kgotlatshekelo e bile re utlwisiwa botlhoko thata ke tsela e tshwetso eno e tlileng go ama tiro ya rona ka yone. Re tlile go ikuela kgatlhanong le tshwetso eno e bile re solofela gore mo bogautshwaneng re tla busediwa ditshwanelo tsa rona tsa go obamela Modimo ka kgololesego.”
Basupi ba ga Jehofa kwa Russia ba tshwanetse gore mo malatsing a le 30 ba bo ba tsentse boikuelo jwa bone gore bo sekasekiwe ke komiti ya baatlhodi ba le bararo.
Babegadikgang ba Ikgolaganye le:
Kwa ntlokgolong: David A. Semonian, wa Ofisi ya Tshedimosetso mo nomorong ya +1-845-524-3000
Kwa Russia: Yaroslav Sivulskiy mo nomorong ya +7-911-087-8009


text:
BASHA BA BOTSA JAANA
A Tota go Botlhokwa go Nna Maitseo?
‘Batho ga ba ke ba ntshwarela setswalo; ke ka ntlha yang fa nna ke tshwanetse go se ba tshwarela?’
‘A ga go na dilo tsa botlhokwa tse o tshwanetseng go tshwenyega ka tsone go na le go tshwenyega ka gore o reye batho o re “tsweetswee,” “ke a leboga” le “tshwarelo”?’
‘Ga ke tlhoke go nna maitseo mo baneng ba mo lapeng. Ke bana ba mo gae.’
A o dumalana le mangwe a mafoko a a fa godimo? Fa e le gore go ntse jalo, o ka tswa o fetwa ke melemo ya go bontsha maitseo!
Se o tshwanetseng go se itse ka maitseo
Go nna maitseo go ka tokafatsa dikarolo tse tharo tse di latelang tsa botshelo jwa gago:
Tsela e o itsegeng ka yone. Tsela e o tshwarang batho ka yone e ka dira gore ba go lebe ka tsela nngwe, e e siameng kgotsa e e sa siamang. Fa o le maitseo, go ka direga gore batho ba go tseye o godile e bile o na le maikarabelo
—mme ba tla go tshwara jaaka motho yo o ntseng jalo! Mme fa o se na maitseo batho ba tla akanya gore o amega fela ka wena mme o ka feleletsa o fetwa ke ditshono tsa go bona tiro le tse dingwe. Jaaka Baebele e bua, “motho yo o setlhogo o tlisetsa mmele wa gagwe matlhabisa ditlhong.” —Diane 11:17.
Ditsala tsa gago. Baebele ya re: “Aparang lorato, gonne ke sebofo se se itekanetseng sa kutlwano.” (Bakolosa 3:
14) Go ntse jalo segolobogolo fa go tliwa mo kgannyeng ya botsala. Batho ba kgatlhegela batho ba ba nang le maitseo e bile ba ba tshwara sentle. Aitsane, ke mang yo o ka ratang go fetsa nako le motho yo o se nang maitseo kgotsa yo o leferetlho?
Kafa batho ba go tshwarang ka teng. Lekgarebe lengwe le le bidiwang Jennifer la re: “Fa o nna o le maitseo, fa nako e ntse e ya, o ka lemoga gore tota le batho ba ba itsegeng ka go bifela ba bangwe, ba go tshwara botoka.” Gone ke boammaaruri gore fa o se na maitseo, ba ka se dire jalo. Baebele ya re: “Selekanyo se lo lekanyang ka sone, ba tla lo lekanyetsa ka sone.”
—Mathaio 7:2.
Sa botlhokwa: Re dirisana le batho letsatsi le letsatsi. Tsela e o dirisanang le bone ka yone e ka ama tsela e ba go lebang ka yone le e ba go tshwarang ka yone. Tota re ka re, ruri go botlhokwa go nna maitseo!
Kafa o ka tokafatsang ka gone
Tlhola maitseo a gago. Ipotse dipotso tse di jaaka: ‘A ke bua le bagolo ka maitseo? Ke itlwaeditse go le kana kang go re “tsweetswee,” “ke a leboga,” kgotsa “tshwarelo”? A ga ke tlhome mogopolo fa ke bua le batho ba bangwe
—gongwe e bile ke bala le go araba melaetsa ya founo? A ke tlotla batsadi ba me le bana ba kwa gae, kgotsa ke dira dilo ka go tlhoka maitseo fela, ke ipolelela gore “ke ba mo lapeng”?’
Baebele ya re: “Mo go bontshaneng tlotlo etelelang pele.”
—Baroma 12:10.
Ipeele mekgele. Kwala dilo tse tharo tse o ka tokafatsang mo go tsone. Ka sekai, Allison wa dingwaga tse 15 a re o tlhoka go nna “motho yo o itseng go reetsa go na le go nna motho yo o itseng go bua.” David wa dingwaga tse 19 a re o tlhoka go lwela go tlogela go kwala melaetsa ka founo fa a na le ba lelapa kgotsa ditsala. A re: “Ke go tlhoka tlotlo. Tota go nna jaaka e kete ka re go botoka go tlotla le motho yo mongwe go na le go tlotla le bone.” Edward wa dingwaga tse 17 a re o tlhoka go tlogela go tsena ba bangwe ganong fa ba bua. Mme Jennifer yo o nopotsweng pelenyana a re o ikaeletse go tokafatsa tsela e a bontshang maitseo ka yone fa a dirisana le bagolo. A re: “Nkile ka bo ke re ‘dumelang’ ka bonako fela ke bo ke batla tsela ya gore ke fetele kwa ditsaleng tsa me tsa basha. Mme jaanong ke tsaya matsapa tota gore ke ba itse botoka. Seo se nthusitse go tokafatsa maitseo a me fela thata!”
Baebele ya re: “Lo [tlhokomele], e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.”
—Bafilipi 2:4.
Ela tlhoko kgatelopele ya gago. Tsaya lobaka lwa kgwedi o ela tlhoko tsela e o buang ka yone kgotsa gore o gatela pele jang mo dilong tse o batlang go tokafatsa mo go tsone. Fa kgwedi e fela, ipotse jaana: ‘Go nna maitseo go nthusitse jang go tokafatsa botho jwa me? Ke sa ntse ke tlhoka go tokafatsa fa kae?’ Ipeele mekgele e mengwe e e tla go thusang go dira jalo.
Baebele ya re: “Fela jaaka lo batla batho ba lo direla, ba direleng ka yone tsela eo.”
—Luke 6:31.


text:
MARCH 21, 2017
RUSSIA
Basupi ba Rulaganya Letsholo la Lefatshe Lotlhe Kgatlhanong le Matshosetsi a Russia
NEW YORK—Go bonala puso ya Russia e tlile go thibela Basupi ba ga Jehofa kwa nageng eo. Basupi ba ile ba tsibogela matshosetsi ao ka go rulaganya letsholo la lefatshe lotlhe la go kwalela badiredi ba puso ya Kremlin le ba Kgotlatshekelo ya Makgaolakgang ba ikuela gore ba se ka ba tshegetsa tshwetso ya puso. Setlhopha se se Laolang sa Basupi ba ga Jehofa se laletsa Basupi ba feta 8 000 000 mo lefatsheng lotlhe gore ba tseye karolo mo letsholong leo.
Ka March 15, 2017, Lefapha la Tshiamiso le ile la kopa Kgotlatshekelo ya Makgaolakgang ya kwa Russia gore e tswale Ofisi ya Lekala la Basupi ba ga Jehofa ka gonne e kgothaletsa borukhutlhi e bile e le kotsi mo setšhabeng. Gape le ile la kopa gore tiro ya ofisi eo e thibelwe. Fa Kgotlatshekelo ya Makgaolakgang e ka dumalana le kopo eo, seo se raya gore ofisi ya lekala e e kwa St. Petersburg e tlile go tswalwa. Seo se ka felela ka gore mekgatlho ya semolao e ka nna 400 e Basupi ba e dirisang e tswalwe mme seo se tla dira gore diphuthego tse di fetang 2 300 tsa Basupi ba ga Jehofa kwa Russia di se ka tsa kwadisiwa semolao. Puso e ka nna ya feleletsa e gapile dikago tsa lekala go akaretsa le mafelo a Basupi ba tshwarelang dipokano tsa bone mo go one. Mo godimo ga moo, Basupi ba ka nna ba sekisiwa fa ba fitlhelwa ba dira ditiro tsa bodumedi jwa bone. Go lebeletswe gore Kgotlatshekelo ya Makgaolakgang e ntshe katlholo ka April 5.
David A. Semonian yo e leng mmueledi wa Basupi kwa ntlokgolong ya lefatshe lotlhe a re: “Setlhopha se se Laolang sa Basupi ba ga Jehofa se leka go itsise lefatshe lotlhe ka boemo jono jo bo potlakileng. Puso ga e dirise sentle melawana ya yone e e malebana le borukhutlhi ka gonne e sekisa batho ba ba ikobelang molao jaaka e kete ke dikebekwa. Basupi ba latofadiwa ka maaka.”
Ga se lekgetlo la ntlha Basupi ba tsaya kgato eno. Dingwaga tse 20 tse di fetileng, Basupi ba ile ba buelela badumedi ka bone kwa Russia fa maloko mangwe a puso ya Russia a nako eo a ne a leka go bua maaka ka Basupi ba koo. Gape ba ile ba kwala makwalo a mo go one ba neng ba kopa badiredipuso gore ba emise go bogisa Basupi kwa dinageng tse di jaaka Joredane, Korea le Malawi.
Rre Semonian a re: “Ga go na sepe se se phoso ka go bala Baebele, go opela le go rapela le badumedi mmogo le rona. Re solofela gore makwalo ano a tla tlhotlheletsa badiredipuso ya Russia gore ba emise ka maikaelelo ano a a sa siamang.”
Media Contacts:
International: David A. Semonian, Office of Public Information, +1-845-524-3000
Russia: Yaroslav Sivulskiy, +7-812-702-2691


text:
KGAOLO 10
Go Itse Boammaaruri ka Baengele
1. Ke eng fa re tshwanetse go ithuta ka baengele?
JEHOFA o batla gore re itse lelapa la gagwe. Baengele ke maloko a lelapa leo. Baebele e ba bitsa “bomorwa Modimo.” (Jobe 38:7) Tiro ya baengele ke eng? Ba ne ba thusa batho jang mo nakong e e fetileng? Mme a ba ka kgona go re thusa gone jaanong?—Bona Ntlha e e Kwa Bofelong ya 8.
2. Baengele ba tswa kae? Modimo o ne a bopa baengele ba le kae ka palo?
2 Re tshwanetse go itse gore baengele ba tswa kae. Bakolosa 1:16 ya re fa Jehofa a sena go bopa Jesu, “dilo tsotlhe tse dingwe di ne tsa bopiwa ka ene kwa magodimong le mo lefatsheng.” Dilo tseo di akaretsa le baengele. Modimo o ne a bopa baengele ba le kae ka palo? Baebele ya re go na le baengele ba le dimilione di le makgolokgolo.—Pesalema 103:20; Tshenolo 5:11.
3. Jobe 38:4-7 ya reng ka baengele?
3 Baebele e re ruta gore Jehofa o ne a bopa baengele pele a bopa batho. Ba ne ba ikutlwa jang fa ba bona lefatshe? Baebele ya re ba ne ba itumetse e bile ba direla Jehofa ba le seoposengwe.—Jobe 38:4-7.
BAENGELE BA THUSA BATHO BA MODIMO
4. Re itse jang gore baengele ba kgatlhegela batho?
4 Baengele ga ba bolo go kgatlhegela boikaelelo jwa ga Jehofa ka batho le ka lefatshe. (Diane 8:30, 31; 1 Petere 1:11, 12) Ba tshwanetse ba bo ba ne ba utlwile botlhoko tota fa ba bona Adame le Efa ba tsuologela Modimo. Ba tshwanetse ba bo ba utlwa botlhoko le go feta fa ba bona batho ba le bantsi ba sa ikobele Jehofa. Mme ba itumela fela thata fa ba bona motho a ikwatlhaya a bo a boela kwa Modimong. (Luke 15:10) Baengele ba kgatlhegela thata batho ba ba direlang Modimo. Jehofa o dirisa baengele go thusa le go sireletsa batho ba gagwe. (Bahebera 1:7, 14) A re bone dikai dingwe tsa seno.
5. Baengele ba ne ba thusa batho ba Modimo jang mo nakong e e fetileng?
5 Jehofa o ne a romela baengele ba le babedi gore ba ye go thusa Lote le ba lelapa la gagwe gore ba falole fa motse wa Sodoma le Gomora o ne o nyelediwa. (Genesise 19:15, 16) Dingwaga di le makgolokgolo morago ga moo, Daniele o ne a latlhelwa mo mongobong wa ditau mme ga di a ka tsa mo ja ka gonne “Modimo . . . o ne a romela moengele wa gagwe mme a tswala molomo wa ditau.” (Daniele 6:22) Moragonyana, Jehofa o ne a romela moengele gore a ye golola Petere mo kgolegelong. (Ditiro 12:6-11) Gape baengele ba ne ba thusa Jesu fa a ne a le mo lefatsheng. Ka sekai, fa Jesu a sena go kolobediwa, “baengele ba ne ba mo direla.” (Mareko 1:13) Pele ga Jesu a bolawa, moengele o ne a tla mme a mo “nonotsha.”—Luke 22:43.
6. (a) Re itse jang gore baengele ba thusa batho ba Modimo gompieno? (b) Re tla araba dipotso dife?
6 Gompieno batho ga ba kgone go bona baengele. Mme Modimo o sa ntse a ba dirisa go thusa batlhanka ba gagwe. Baebele ya re: “Moengele wa ga Jehofa o thibelela go dikologa ba ba mmoifang, mme o a ba namola.” (Pesalema 34:7) Ke eng fa re tlhoka go sirelediwa? Ka gonne go na le baba ba ba maatla ba ba batlang go re gobatsa. Ke bomang? Ba tswa kae? Ba leka jang go re gobatsa? Go bona dikarabo tsa dipotso tseno, a re sekasekeng se se neng sa direga fa Adame le Efa ba sena go bopiwa.
BABA BA RONA BA RE SA BA BONENG
7. Satane o tsieditse batho gore ba dire eng?
7 Mo Kgaolo 3, re ithutile gore moengele mongwe o ne a tsuologela Modimo mme a batla gore batho ba mo obamele. Baebele e mmitsa Satane Diabolo. (Tshenolo 12:9) Gape Satane o ne a batla gore batho ba bangwe le bone ba tsuologele Modimo. O ne a kgona go tsietsa Efa mme fa e sa le ka nako eo, o tsieditse batho ba le bantsi. Le fa go ntse jalo, batho ba ba jaaka Abele, Enoke le Noa ba ne ba nna ba ikanyega mo go Jehofa.—Bahebera 11:4, 5, 7.
8. (a) Go tlile jang gore baengele bangwe ba fetoge madimona? (b) Madimona a ile a falola Morwalela jang?
8 Ka nako ya ga Noa, go ile ga nna le baengele ba bangwe ba ba neng ba tsuologela Modimo ba bo ba tla mo lefatsheng. Ka ntlha yang? Baebele ya re ba ne ba batla go nna le basadi. (Bala Genesise 6:2.) Mme gone, se ba neng ba se dira se ne se le phoso. (Jude 6) Fela jaaka baengele bao ba ba bosula, batho ba le bantsi ba nako eo ba ne ba nna bosula e bile ba rata ntwa. Jehofa o ne a tsaya tshwetso ya go nyeletsa batho ba ba bosula ka morwalela mme ga sala fela batho ba ba mo reetsang. (Genesise 7:17, 23) Baengele ba ba bosula ba ne ba falola morwalela oo ka go boela kwa legodimong. Baebele e ba bitsa madimona. Ba itlhophetse go tsaya letlhakore la ga Satane mme ba tlhanogela Modimo, ka jalo Diabolo o ne a nna kgosi ya bone.—Mathaio 9:34.
9. (a) Go ne ga direga eng fa madimona a leka go boela kwa legodimong? (b) Re tlile go ithuta ka eng?
9 Jehofa ga a ka a letla madimona go nna karolo ya lelapa la gagwe ka gonne a ne a itirile diganana. (2 Petere 2:4) Madimona ga a tlhole a kgona go iphetola batho, mme a sa ntse a ‘tsietsa lefatshe lotlhe le le nang le banni.’ (Tshenolo 12:9; 1 Johane 5:19) Mma re bone gore ba kgona jang go tsietsa batho ba le bantsi jaana.—Bala 2 Bakorintha 2:11.
KAFA MADIMONA A TSIETSANG BATHO KA TENG
10. Madimona a tsietsa batho jang?
10 Madimona a tsietsa batho ka ditsela tse dintsi. Batho ba ka dirisana le madimona ka tlhamalalo kgotsa ba dirisa mongwe o sele, jaaka ngaka ya bola kgotsa lesankoma. Seno se bidiwa bodimona. Mme Baebele e re tlhagisa gore re tshamekele kgakala le madimona. (Bagalatia 5:19-21) Ka ntlha yang? Fela jaaka motsumi a dirisa serai go thaisa phologolo, madimona le one a dirisa dirai go tshwara batho le go ba laola.—Bona Ntlha e e Kwa Bofelong ya 26.
11. Ke dilo dife tse re tshwanetseng go di tila mme ka ntlha yang?
11 Tsela nngwe e madimona a tsietsang ka yone ke ka go dirisa batho ba go tweng ba kgona go bona masaitsiweng kgotsa dilo tse di tla diregang mo nakong e e tlang. Motho a ka nna a leka go dira jalo ka go leba dinaledi, go latlha ditaola le go dirisa dikarata. Batho ba le bantsi ba akanya gore dilo tseno ga di kotsi mme ga go a nna jalo. Di kotsi thata. Ka sekai, Baebele ya re madimona le batho ba ba bolelelang isagwe pele ke di ya thoteng di bapile. Ditiro 16:16-18 e bua ka “ledimona la boitseanape” le le neng le dira gore mosetsana mongwe a kgone go “bolelela [dilo] pele.” Fa moaposetoloi Paulo a sena go koba ledimona leo, mosetsana yoo o ne a palelwa ke go tlhola a bolelela isagwe pele.
12. (a) Ke eng fa go le kotsi go leka go bua le batho ba ba suleng? (b) Ke eng fa batho ba ba ikobelang Modimo ba sa dire sepe se se amanang le madimona?
12 Go na le tsela e nngwe gape e madimona a tsietsang batho ka yone. A leka go dira gore re dumele gore re kgona go bua le batho ba ba suleng le gore batho bao tota ga ba a swa, ba tshela golo gongwe e bile ba ka kgona go bua le rona kgotsa go re gobatsa. Ka sekai, motho yo o tlhokafaletsweng ke tsala kgotsa wa losika, a ka nna a ya kwa mothong yo go tweng o kgona go bua le batho ba ba suleng. Motho yoo a ka nna a mmolelela sengwe se a se ratang ka tsala ya gagwe kgotsa wa losika yo o tlhokafetseng le e leng go etsa lentswe la gagwe. (1 Samuele 28:3-19) Gape mo diphitlhong tse dingwe go dirwa dilo jaaka e kete motho yo o suleng o sa ntse a tshela. Go dirwa dilo di tshwana le mekete ya dintsho, mpho ya badimo, batlholagadi ba apesiwa diaparo tse dintsho, ditebelelo jalo le jalo. Fa Bakeresete ba sa dire dilo tseno, ba masika kgotsa baagelani ba bone ba a ba kgala, ba a ba tlhapatsa kgotsa ba emisa go dirisana le bone. Batho ba ba ikobelang Modimo ba a itse gore baswi ga ba tshele golo gongwe. Ga ba kgone go bua le rona e bile ba ka se re gobatse. (Pesalema 115:17) Itlhokomele! Le ka motlha o se ka wa leka go bua le batho ba ba suleng kgotsa madimona le fa e le go dira sepe se se amanang le one.—Bala Duteronome 18:10, 11; Isaia 8:19.
13. Batho ba pele ba kileng ba bo ba tshaba madimona ba kgonne go dira eng?
13 Madimona ga a tsietse batho fela, gape a a ba tshosa. Satane le madimona a gagwe ba bogale jo bo tshabegang ka gonne ba a itse gore ba saletswe ke “lobaka lo lokhutshwane lwa nako” pele Modimo a ba tlosa mo lefatsheng. (Tshenolo 12:12, 17) Mme batho ba pele ba kileng ba bo ba tshaba madimona, ga ba tlhole ba a tshaba. Ba kgonne jang?
EMELANA LE MADIMONA MME O KGAOGANE LE ONE
14. Re ka etsa jang sekao sa Bakeresete ba kwa Efeso?
14 Baebele e re bolelela kafa re ka emelanang le madimona ka teng le go kgaogana le one. Ka sekai, batho bangwe ba kwa Efeso ba ne ba tlhola ba dirisana le madimona pele ba ithuta Dikwalo. Ba kgonne jang go kgaogana le one? Baebele ya re: “Ba le bantsi thata ba bao ba neng ba dira ditiro tsa maselamose ba ne ba phutha dibuka tsa bone ba bo ba di ja ka molelo fa pele ga mongwe le mongwe.” (Ditiro 19:19) E re ka ba ne ba batla go ikobela Modimo, ba ne ba latlha dibuka tsotlhe tsa maselamose. Le rona re tshwanetse go dira se se tshwanang. Mongwe le mongwe yo o batlang go direla Jehofa o tshwanetse go latlha dilo tse di amanang le madimona. Dilo tseno di akaretsa dibuka, dimakasine, di-horoscope, mmino, metshameko, ditshwantsho tse di dirang gore boselamose le bodimona di lebege e kete di siame fela. Gape di akaretsa dilo tse batho ba di aparang ba re ba itshireletsa mo dilong tse di bosula.—1 Bakorintha 10:21.
15. Ke eng se sengwe gape se re tshwanetseng go se dira gore re emelane le Satane mmogo le madimona a gagwe?
15 Baebele ya re batho ba kwa Efeso ba ne ba sa ntse ba “lwa” le “mephato ya meya e e boikepo mo mafelong a selegodimo,” le fa go ne go setse go fetile dingwaga ba latlhile dibuka tsa boselamose. (Baefeso 6:12) Seo se raya gore madimona a ne a sa ntse a leka go ba gobatsa. Ka jalo, ke eng gape se ba neng ba tshwanetse go se dira? Paulo o ne a ba raya a re: “Tsayang thebe e kgolo ya tumelo, e lo tla kgonang go tima [kgotsa go emisa] dibetsa tsotlhe tse di konopiwang tse di fisang tsa yo o boikepo ka yone.” (Baefeso 6:16) Fela jaaka thebe e kgona go sireletsa lesole mo ntweng, tumelo le yone e kgona go re sireletsa. Fa re sa belaele gore Jehofa o tla re sireletsa, re tla kgona go emelana le Satane le madimona a gagwe.—Mathaio 17:20.
16. Re ka nonotsha jang tumelo ya rona?
16 Re ka nonotsha tumelo ya rona jang? Re tshwanetse go bala Baebele letsatsi le letsatsi mme re itlwaetse go ikaega ka Jehofa gore a re sireletse. Fa re na le tumelo e e nonofileng mo go Jehofa, Satane le madimona a gagwe ba ka se kgone go re gobatsa.—1 Johane 5:5.
17. Ke eng se sengwe gape se se ka re sireletsang mo madimoneng?
17 Bakeresete ba kwa Efeso ba ne ba tshwanetse go dira eng gape? E re ka ba ne ba tshela mo motseng o o neng o tletse ka bodimona, Paulo o ne a ba raya a re: ‘Tswelelang lo rapela ka lobaka longwe le longwe.’ (Baefeso 6:18) Ba ne ba tshwanetse go kopa Jehofa gore a ba sireletse ka dinako tsotlhe. Le rona re tshela mo lefatsheng le le tletseng bodimona. Ka jalo, re tshwanetse go kopa Jehofa gore a re sireletse le go dirisa leina la gagwe fa re rapela. (Bala Diane 18:10.) Jehofa o tla araba dithapelo tsa rona fa re tswelela re mo kopa gore a re sireletse mo go Satane.—Pesalema 145:19; Mathaio 6:13.
18, 19. (a) Re ka kgona jang go fenya Satane le madimona a gagwe? (b) Go tla arabiwa potso efe mo kgaolong e e latelang?
18 Fa re latlha sengwe le sengwe se se amanang le bodimona mme re bo re ikanya Jehofa gore o tla re sireletsa, re ka kgona go emelana le Satane le madimona. Ga re a tshwanela go ba tshaba. (Bala Jakobe 4:7, 8.) Jehofa o maatla thata go feta madimona. O ne a a otlhaya ka nako ya ga Noa, mme mo nakong e e tlang o tla a senya gotlhelele. (Jude 6) Gakologelwa gore Jehofa o dirisa baengele ba gagwe go re sireletsa. (2 Dikgosi 6:15-17) Re ka tlhomamisega gore Jehofa o tla re thusa go fenya Satane mmogo le madimona a gagwe.—1 Petere 5:6, 7; 2 Petere 2:9.
19 Mme fa e le gore Satane le madimona a gagwe ba bogisa batho mo go kana, ke eng fa Modimo a ise a ba fedise? Potso eno e tla arabiwa mo kgaolong e e latelang.


text:
Ithute mo Lefokong la Modimo
Ke ka Ntlha Yang fa Modimo A ne A Romela Jesu mo Lefatsheng?
Setlhogo seno se botsa dipotso tse o ka tswang o kile wa di botsa se bo se bontsha gore o ka bona dikarabo tsa tsone kae mo Baebeleng ya gago. Basupi ba ga Jehofa ba ka itumelela go tlotla ka dikarabo tseno le wena.
1. Jesu o ne a le kae pele Modimo a mo romela mo lefatsheng?
Jesu o ne a tshela e le motho wa moya kwa legodimong pele ga a tsholwa kwa Bethelehema. E ne e le popo ya ntlha ya Modimo e bile ke ene fela yo a bopilweng ke Modimo ka tlhamalalo. Ka jalo, go a tshwanela go bo a bidiwa Morwa Modimo yo o tsetsweng a le esi. Gangwe le gape o ne a bua e le moemedi wa Modimo fa a ne a le kwa legodimong. Ke ka moo a bidiwang Lefoko. Gape e ne e le mothusi wa Modimo e bile o ne a nna le seabe mo go bopiweng ga dilo tse dingwe tsotlhe. (Johane 1:2, 3, 14) Jesu o ne a nna le Modimo kwa legodimong dingwaga di le dintsintsi pele batho ba bopiwa.—Bala Mika 5:2; Johane 17:5.
2. Modimo o ile a romela Morwawe jang mo lefatsheng?
Jehofa o ne a fetisetsa botshelo jwa ga Jesu mo popelong ya ga Marea a dirisa moya o o boitshepo. Ka jalo, ga go na rre ope yo o ileng a nna le seabe mo go tsholweng ga ga Jesu. Baengele ba ne ba itsise go tsholwa ga ga Jesu mo badiseng ba mo lefelong leo, ba ba neng ba disitse matsomane a bone kwa ntle bosigo. (Luke 2:8-12) Ka jalo, Jesu o ne a tsholwa mo e ka nnang masimologo a kgwedi ya October fa go sa ntse go thuthafetse, e seng ka nako ya mariga fa go le tsididi thata. Nako nngwe moragonyana, Marea le monna wa gagwe e bong Josefa, ba ne ba isa Jesu kwa legaeng la bone kwa Nasaretha mme ba mo godisetsa gone. Josefa o ne a tlhokomela Jesu e le morwawe.—Bala Mathaio 1:18-23.
Jesu o ne a kolobediwa a na le dingwaga di le 30 mme Modimo o ne a itsise phatlalatsa gore Jesu ke Morwawe. Go tswa foo, Jesu o ne a simolola tiro e Modimo a neng a mo romile go tla go e dira.—Bala Mathaio 3:16, 17.
3. Ke ka ntlha yang fa Modimo a ile a romela Jesu mo lefatsheng?
Modimo o ne a roma Jesu go tla go ruta batho boammaaruri. Jesu o ne a ruta ka Bogosi jwa Modimo e leng puso e e kwa legodimong e e tla tlisang kagiso mo lefatsheng lotlhe. O ne a naya batho tsholofelo ya botshelo jo bo sa khutleng. (Johane 4:14; 18:36, 37) Gape Jesu o ne a ruta batho dilo di le dintsi ka ga go bona boitumelo jwa mmatota. (Mathaio 5:3; 6:19-21) O ne a ruta ka go tlhoma sekao. Ka sekai, o ne a bontsha kafa motho a ka dirang thato ya Modimo ka gone le fa a le mo maemong a a thata. Fa a ne a tshwarwa makgwakgwa ga a ka a ipusolosetsa.—Bala 1 Petere 2:21-24.
Jesu o ne a ruta balatedi ba gagwe lorato lwa go intsha setlhabelo. O ne a na le ditshiamelo tse dintsi fa a ne a na le Rraagwe kwa legodimong mme ka boikokobetso o ne a ikobela Rraagwe ka go tla mo lefatsheng go tla go tshela le batho. Ga go na ope yo o ka re tlhomelang sekao se se molemo sa lorato go feta Jesu.—Bala Johane 15:12, 13; Bafilipi 2:5-8.
4. Jesu o ne a fitlhelela eng ka loso lwa gagwe?
Gape Modimo o ne a rometse Jesu go tla go swela maleo a rona. (Johane 3:16) Rotlhe re baleofi, mo go rayang gore ga re a itekanela e bile re a leofa. Ke ka moo re lwalang re bo re swa. Go farologana le moo, monna wa ntlha e bong Adame, o ne a itekanetse. O ne a se na boleo e bile o ne a ka se ka a swa kgotsa a lwala. Mme o ne a latlhegelwa ke boitekanelo ka ntlha ya go se ikobele Modimo. Re ruile boleo le dituelo tsa jone e leng loso mo go Adame.—Bala Baroma 5:12; 6:23.
Jesu, yo e neng e le monna yo o itekanetseng, ga a ka a swa ka ntlha ya maleo a gagwe. O ne a swela maleo a rona. Loso lwa ga Jesu lo dira gore re kgone go bona botshelo jo bo sa khutleng le go segofadiwa ke Modimo.—Bala 1 Petere 3:18.
Ithute mo go Oketsegileng
Totatota Baebele e Ruta Eng?
Jesu Keresete ke Mang?
Ithute gore ke ka ntlha yang fa Jesu e le Mesia yo o solofeditsweng, o ne a tswa kae le gore ke ka ntlha yang fa e le Morwa yo o tsetsweng a le esi wa ga Jehofa.
Totatota Baebele e Ruta Eng?
Thekololo—Mpho ya Modimo e e Botlhokwatlhokwa
Thekololo ke eng? E ka go solegela molemo jang?


text:
A Basadi ba Bodumedi Jwa Lona ba a Rera?
Ee. Basupi ba ga Jehofa botlhe ba a rera kgotsa ke badiredi—go akaretsa le basadi ba le dimilione di le mmalwa. Fela jaaka Baebele e boleletse pele, “basadi ba le bantsintsi ba anamisa dikgang tse di molemo.”—Pesalema 68:11, NET Bible.
Basadi ba e leng Basupi ba ga Jehofa ba etsa sekao sa basadi ba mo Baebeleng. (Diane 31:10-31) Le fa ba sa etelelepele mo phuthegong, ba nna le seabe ka botlalo mo tirong ya go rera phatlalatsa. Gape ba ruta bana ba bone melaometheo ya Baebele. (Diane 1:8) Basadi ba Basupi ba dira ka natla go tlhotlheletsa batho ba bangwe ka tsela e e molemo, ka se ba se buang le se ba se dirang.—Tito 2:3-5.
Ithute mo go Oketsegileng
TORA YA TEBELO
A Tota Modimo o Amega ka Basadi?
A o akanya gore Baebele e nyatsa basadi? Ithute kafa tota Modimo a lebang basadi ka teng.


text:
A Modimo O ne A Batla Gore Maemo a Nne Jaana?
BALA lekwalodikgang le fa e ka nna lefe fela. Leba thelebishene kgotsa reetsa radio. O tla utlwa dikgang tse di seng kana ka sepe tse di buang ka bokebekwa, ntwa le borukhutlhi! Akanya ka mathata a wena ka bowena o nang le one. Gongwe o utlwisitswe botlhoko ke go lwala kgotsa ke go swelwa ke mongwe. O ka tswa o ikutlwa ka tsela e monna yo o siameng e bong Jobe a neng a ikutlwa ka yone, yo o neng a re o “tletse pogisego.”—Jobe 10:15.
Ipotse jaana:
A Modimo o ne a ikaeletse gore nna le batho ba bangwe botlhe re diragalelwe ke dilo tseno?
Nka bona kae thuso ya gore ke kgone go lebana le mathata a me?
A go na le tsholofelo epe ya gore re tla tsamaya re nna le kagiso mo lefatsheng?
Baebele e araba dipotso tseno ka tsela e e kgotsofatsang.
BAEBELE E RUTA GORE MODIMO O TLA TLISA DIPHETOGO TSENO MO LEFATSHENG.
“O tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone.”—Tshenolo 21:4
“Setlhotsa se tla palama fela jaaka kgama e tonanyana.”—Isaia 35:6
“Matlho a difofu a tla bulwa.”—Isaia 35:5
“Botlhe ba ba mo mabitleng a kgakologelo . . . ba tla tswa.”—Johane 5:28, 29
“Ga go na monni ope yo o tla reng: ‘Ke a bobola.’”—Isaia 33:24
“Go tla nna le dijo tsa ditlhaka di le dintsi mo lefatsheng.”—Pesalema 72:16
SOLEGELWA MELEMO KE SE BAEBELE E SE RUTANG
O se ka wa itlhaganelela go swetsa ka go re se go buiwang ka sone mo ditsebeng tse di fetileng ke go ijesa dijo tsa ditoro fela. Modimo o solofeditse gore o tlile go dira gore maemo ano a nne teng, mme Baebele e tlhalosa gore o tlile go dira seo jang.
Baebele e re solegela molemo ka ditsela dingwe gape tse dintsi. E re bolelela se re ka se dirang gore re itumelele botshelo jo bo kgotsofatsang, tota le e leng gone jaanong. Akanya go sekae ka ditlhobaelo le matshwenyego a o nang le one. Di ka nna tsa akaretsa mathata a tsa madi, mathata a lelapa, mathata a botsogo kgotsa go swelwa ke mongwe. Baebele e ka go thusa go lebana le mathata gompieno, mme e ka go ritibatsa maikutlo ka go araba dipotso tse di jaaka tseno:
Ke ka ntlha yang fa re boga?
Re ka lebana jang le ditlhobaelo tsa botshelo?
Re ka dira jang gore botshelo jwa lelapa la rona e nne jo bo itumedisang le go feta?
Go direga eng ka rona fa re swa?
A re tla boa gape re bona baratiwa ba rona ba ba suleng?
Re ka tlhomamisega jang gore Modimo o tla diragatsa ditsholofetso tsa gagwe tsa mo isagweng?
Lebaka fela la go bo o bala buka eno le bontsha gore o ka rata go itse gore Baebele e ruta eng. Buka eno e tla go thusa. Ela tlhoko gore dirapa tsa yone di na le dipotso kwa tlase mo tsebeng. Batho ba le dimilionemilione ba ile ba itumelela go ithuta Baebele le Basupi ba ga Jehofa ka go dirisa dipotso le dikarabo. Re solofela gore le wena o tla itumelela go dira jalo. E kete Modimo a ka go segofatsa fa o ntse o itumelela go ithuta se tota Baebele e se rutang!


text:
BASHA BA BOTSA JAANA
A ke Setse ke Siametse go Tswa mo Gae?
Boikaelelo jwa Modimo jwa kwa tshimologong e ne e le gore basha ba gole mme kgabagare ba tlogele borraabone le bommaabone mme ba ikagele malapa a bone. (Genesise 2:
Maitlhomo a me ke afe?
Leba lenaane le le latelang. Ipotse jaana, ‘Ke mabaka afe a botlhokwatlhokwa a go bo ke batla go tswa mo gae?’
Go tshabela mathata a kwa gae
Go nna le kgololesego e e oketsegileng
Go batla gore ditsala tsa me di ntlotle
Go thusa tsala e e tlhokang mongwe yo o ka nnang le yone
Go batla go ithaopela go ya go thusa kwa lefelong le sele
Go nna le maitemogelo mo botshelong
Go fokoletsa batsadi ba me morwalo wa go ntlamela
A mangwe
Tota ga se gore mabaka a a bontshitsweng fano ga a siama. Kgangkgolo ke go re, Maitlhomo a gago ke afe? Ka sekai, fa e le gore o batla go tswa mo gae fela ka gonne o tshabela dithibelo tse o di beetsweng, o ka nna wa gamarega!
Danielle yo o neng a tswa mo gae ka nakwana fa a ne a le dingwaga di le 20, o ne a ithuta mo gontsi ka nako eo. A re: “Rotlhe re tshwanetse go tshela ka dithibelo tsa mofuta mongwe. Fa o nna o le nosi, thulaganyo ya gago ya kwa tirong kgotsa go tlhoka madi go tla go thibela go dira dilo ka tsela e o e batlang.” Se letle ope a go pateletsa go itlhaganelela go dira tshwetso ya go tswa mo gae.
A ke go ipaakanyeditse?
Go tswa mo gae o ya go nna o le nosi go tshwana le go tsaya loeto o ya go fetsa malatsinyana kwa nageng. A o ka tsena fela mo nageng o sa itse go tlhoma tente, go gotsa molelo, go apaya kgotsa go dirisa mmapa? Nnyaa le e seng! Mme basha ba le bantsi ba tswa mo gae ba se na bokgoni jo bo lekaneng jwa go tlhokomela legae.
Kgosi Solomone yo o botlhale o ne a re “yo o botlhale o akanyetsa dikgato tsa gagwe.” (Diane 14:15) Go go thusa go bona gore a o siametse go ya go nna o le nosi, ela tlhoko dintlha tse di latelang:
Go dirisa madi sentle: Serena wa dingwaga di le 19 a re: “Ga ke ise ke ko ke tlhoke go ituelela sepe ka bonna. Ke tshaba go tswa mo gae le go tshwanelwa ke go rulaganya tsela e ke dirisang madi ka yone.” O ka ithuta jang go dirisa madi sentle?
Seane sa Baebele sa re: “Motho yo o botlhale o tla reetsa mme a amogele thuto e e oketsegileng.” (Diane 1:5) Ka jalo, goreng o sa botse batsadi ba gago gore go ka tlhoka motho bokae beke le beke go duela rente kgotsa madi a a a adimileng kwa bankeng go reka ntlo, go reka dijo, go tlhokomela koloi kgotsa go duela ditshenyegelo tse dingwe tsa dipalangwa. Go tswa foo, kopa batsadi ba gago gore ba go thuse go ithuta kafa o ka dirang ka gone lenaane la go dirisa madi le go duela dikoloto.
Go nna le bokgoni jwa go dira ditiro tsa mo lapeng: Brian wa dingwaga di le 17 a re selo se se mo tshosang thata ka go tswa mo gae ke gore o tla tshwanelwa ke go itlhatswetsa diaparo. O ka itse jang gore o ka kgona go itlhokomela? Aron wa dingwaga di le 20 o akantsha jaana: “Leka go fetsa beke yotlhe o tshela jaaka e kete o nna o le nosi. Ja fela dijo tse o di apeileng, tse o itheketseng tsone le tse o di dueletseng ka madi a o a bereketseng. Apara diaparo tse o itlhatsweditseng tsone wa bo wa di aena. Iphepafaletse kamore ya gago. Mme leka go ya kwa o tlhokang go ya teng ka bowena, o sa kope ope gore a go ise kgotsa a tle go go tsaya.” Fa o ka latela kakantsho eo o tla solegelwa molemo ka ditsela di le pedi: O tla (1) nna le bokgoni jo o bo tlhokang le go (2) anaanela le go feta dilo tse batsadi ba gago ba go direlang tsone.
Go dirisana sentle le batho ba bangwe: A o dirisana sentle le batsadi ba gago le bana ba gaeno? Fa go sa nna jalo, o ka nna wa akanya gore botshelo bo tla nna botoka fa o ka ya go nna le tsala. Mme gone, akanya ka se Eve wa dingwaga di le 18 a se bolelang: “Ditsala tsa me tse pedi di ne tsa ya go nna mmogo. Pele ba nna mmogo, ba ne ba ntshana seinong mme ga ba a ka ba kgona go tshedisana sentle. Yo mongwe o ne a ithata fa yo mongwe a le botlhaswa. Yo mongwe o ne a rata dilo tsa semoya fa yo mongwe ene a ne a sa di rate go le kalo. Ga go a ka ga berekega!”
Tharabololo ke eng? Erin wa dingwaga di le 18 a re: “Fa o sa ntse o nna kwa gae o ka kgona go ithuta go le gontsi ka go dirisana sentle le batho ba bangwe. O ithuta go rarabolola mathata le go ineela. Ke lemogile gore batho ba ba tswang mo gae ka gonne ba tila go nna le dikgotlhang le batsadi ba bone, ba ithuta go tshabela mathata e seng go a rarabolola.”
Go nna le thulaganyo ya dilo tsa semoya: Bangwe ba tswa mo gae fela ka gonne ba batla go tshabela dithulaganyo tsa bodumedi jwa batsadi ba bone. Ba bangwe bone ba a bo ba ikaeletse go tswelela ba na le thulaganyo e e molemo ya go ithuta Baebele le ya kobamelo mme fa nako e ntse e ya ba nna le mekgwa e e sa siamang. O ka tila jang go senyegelwa “ke tumelo jaaka go thubega ga sekepe”?
Itirele thulaganyo e e molemo ya go ithuta Baebele le ya kobamelo mme o e ngaparele. Ke eng fa o sa kwale thulaganyo ya gago ya dilo tsa semoya mo khalendareng mme o bone gore a o ka kgona go e latela kgwedi yotlhe batsadi ba gago ba sa go sale morago?
Boikaelelo jwa me ke bofe?
A o batla go tswa mo gae gore o tshabele mathata kgotsa o batla go tswa mo taolong ya batsadi? Fa go ntse jalo, go raya gore o tlhomile mogopolo mo go se o se tlogelang e seng kwa o yang teng. Go dira jalo go tshwana le go kgweetsa koloi o lebile seipone se se go bontshang tsela kwa morago—o tlhomile mogopolo kwa o tswang teng mo o sa kgoneng go bona kwa o yang teng. O ithuta eng mo go seno? O se ka wa tlhoma mogopolo fela mo kgannyeng ya gore o batla go tswa mo gae—tlhoma mogopolo mo mokgeleng wa botlhokwa.
Le fa mokgele wa gago e ka tswa e le ofe, akanyetsa tshwetso e o e dirang ka kelotlhoko. Seane sa Baebele sa re: “Dithulaganyo tsa yo o tlhoafetseng ruri di solegela molemo, mme mongwe le mongwe yo o mafega ruri o leba kwa letlhokong.” (Diane 21:5) Reetsa kgakololo ya batsadi ba gago. (Diane 23:22) Rapela ka kgang eno. Mme fa o dira tshwetso, akanyetsa melaometheo e re sa tswang go tlotla ka yone ya Baebele.
Tota kgangkgolo ga se go re A ke setse ke siametse go tswa mo gae? mme ke go re A nka kgona go itlhokomelela legae? Fa e le gore o ka araba potso ya bobedi ka ee, seo se raya gore o ka tswa o siametse go ya go nna o le nosi.


text:
A Baebele e Dumelela Batho go Tlhala?
Karabo ya Baebele
Baebele e dumelela batho go tlhala. Le fa go ntse jalo, Jesu o ne a tlhalosa lebaka le le lengwe fela le motho a ka tlhalang ka lone, ka go re: “
Le fa e le mang yo o tlhalang mosadi wa gagwe, fa e se ka lebaka la kgokafalo [tlhakanelodikobo ya batho ba ba sa nyalanang], mme a nyala yo mongwe o dira boaka.”—Mathaio 19:9.
Modimo o ila tlhalo e e dirwang ka tsietso. O tla dira gore ope fela yo o tlogelang molekane wa gagwe ka boferefere a ikarabelele ditiro tsa gagwe, segolobogolo fa motho a dira jalo gore a tle a nyale molekane o sele.—Malaki 2:13-16; Mareko 10:9.
Ithute mo go Oketsegileng
O KA NNA LE LELAPA LE LE ITUMETSENG
Ikaege ka Modimo Gore Lenyalo la Gago le Itumele
Go sekaseka dipotso tse pedi tse di motlhofo go ka go thusa gore o tokafatse lenyalo la gago.


text:
Go Diragetseng ka Bopelotelele?
GO FELA pelo ga se selo se sesha. Go tlwaelegile gore batho ba fele pelo fa ba diega mo pharakanong kgotsa ba letile mo moleng. Mme baitse bangwe ba dumela gore batho ga ba tlhole ba le pelotelele jaaka pele—mme mabaka a gone a ka go gakgamatsa.
Basekaseki bangwe ba akantsha gore mo dingwageng tsa bosheng batho ba le bantsi ga ba tlhole ba le pelotelele ka ntlha ya didirisiwa tsa botegeniki. Go ya ka lokwalodikgang lwa The Gazette lwa kwa Montreal kwa Canada, babatlisisi bangwe ba dumela gore “didirisiwa tsa botegeniki tse di jaaka difounu tsa selula, dikhamera, e-mail le di-iPod di fetola tsela e re tshelang ka yone . . . E re ka didirisiwa tseno tsa botegeniki di dira gore re bone se re se batlang ka bonako, seo se dirile gore re batle go direlwa dilo ka bonako mo dikarolong tse dingwe tsa matshelo a rona.”
Moithutatlhaloganyo yo o berekang ka malapa e bong Dr. Jennifer Hartstein o bua mafoko mangwe a a dirang gore re akanyetse dilo kwa teng. O tlhalosa gore “re setse re le batho ba ba batlang go kgotsofala ka bonako mme re lebeletse gore dilo di direge sentle, ka bonako le ka tsela e re batlang ka yone. Fa seo se sa direge, re betwa ke pelo e bile re tenega ka bonako, [se se supang] bopelokhutshwane.” Gape a re, “Ga re tlhole re kgona go iketla fela le go dira dilo re se mo lobelong.”
Bangwe ba dumela gore e-mail ga e tlhole e ratiwa ke batho ba le bantsi le gore go ise go ye kae e tla bo e feletswe ke nako. Ka ntlha yang? Ka gonne batho ba le bantsi ba ba romelang melaetsa ga ba tlhole ba na le bopelotelele jwa go nna diura, kgotsa le eleng metsotso e le mmalwa ba letile karabo. Fela jaaka go ntse ka lekwalo, gantsi go lebeletswe gore fa motho a kwala molaetsa wa e-mail, a kwale matseno le ditumediso tse di konelang. Le fa go ntse jalo, batho ba le bantsi ba tsaya gore dilo tseno tse e leng seomodiro fela di a lapisa e bile di senya nako. Ba rata melaetsa e e romelelanwang ka bonako ka Internet, e e sa tlhokeng melao ya go kwala ya e-mail. Go lebega batho ba se na pelo ya go kwala ditumediso tse di maitseo! Batho ba le bantsi ga ba iphe nako ya go boa ba bala se ba se kwadileng gore ba baakanye diphoso. Ka ntlha ya seo, makwalo le melaetsa ya e-mail e romelelwa batho ba sele ka phoso, kgotsa e romelwa e na le diphoso tse dintsi tsa thutapuo le tsa mafoko a a sa kwalwang sentle.
Batho ba le bantsi ga ba na pelo ya go bala sengwe se seleele se se printilweng mo pampiring
Batho ga ba batle dilo tse di dirwang ka bonako fa go tliwa mo kgannyeng ya go buisana ka didirisiwa tsa botegeniki fela. Go lebega batho ba sa tlhole ba kgona go leta le mo dikarolong tse dingwe tsa botshelo. Ka sekai, a o a tle o iphitlhele o bua ka bonako, o ja ka bonako, o kgweetsa ka lobelo kgotsa o dirisa madi ka bonako? Go leta metsotswana fela gore lefiti e tle, dipone tsa pharakano di go bulele kgotsa khomputara e tshube go ka lebega go tsaya lobaka lo loleele thata.
Baitse ba lemogile gore batho ba le bantsi ga ba na pelo ya go bala sengwe se seleele se se printilweng mo pampiring. Ka ntlha yang? Ka gonne ba tlwaetse go fetisa matlho fela mo ditsebeng tsa Internet, ba leba di-blurb le dintlha tse di tlhomologileng fela, ba batla go bona se go buiwang ka sone ka bonako jo bo kgonegang.
Go diragetseng ka bopelotelele? Baitse ga ba itse sengwe le sengwe ka se se bakang bopelokhutshwane. Le fa go ntse jalo, go lebega go na le bosupi jo bo tlhatswang pelo jwa gore go fela pelo go ka nna kotsi. Ditlhogo tse di latelang di tlotla ka dingwe tsa dikotsi tsa go fela pelo le se o ka se dirang gore o nne pelotelele.
Batho ba le bantsi ba tlwaetse go fetisa matlho fela mo ditsebeng tsa Internet, ba leba di-blurb fela


text:
THUTO 8
Ke Eng fa Modimo a Letleletse Boikepo le Pogo?
1. Boikepo bo simologile jang?
Boikepo bo ne jwa simologa mo lefatsheng fa Satane a ne a bua maaka a ntlha. Kwa tshimologong Satane e ne e le moengele yo o itekanetseng, mme “o ne a se ka a itsetsepela mo boammaaruring.” (Johane 8:44) O ne a simolola go nna le keletso ya go batla go obamelwa, e tota e tshwanetseng go newa Modimo a le nosi fela. Satane o ne a bolelela mosadi wa ntlha e bong Efa maaka, mme a mo tlhotlheletsa go mo ikobela go na le go ikobela Modimo. Adame o ne a kopanela le Efa mo go se utlweng Modimo. Tshwetso e Adame a ileng a e dira e ne ya felela ka pogo le loso.—Bala Genesise 3:1-6, 19.
Fa Satane a ne a tlhotlheletsa Efa gore a se ka a ikobela Modimo, o ne a simolola go tsuologela bolaodi jwa Modimo, kgotsa boemo jwa Modimo jwa go nna Mogodimodimo. Batho ba le bantsi ba setse Satane morago mme ga ba batle gore Modimo a nne Mmusi wa bone. Ka jalo, Satane ke ene “mmusi wa lefatshe.”—Bala Johane 14:30; 1 Johane 5:19.
2. A go ne go na le sengwe se se phoso ka popo ya Modimo?
Ditiro tsotlhe tsa Modimo di itekanetse. Batho le baengele ba Modimo a ba bopileng ba ne ba kgona go ikobela Modimo ka botlalo. (Duteronome 32:4, 5) Modimo o re bopile re na le kgololesego ya go itlhophela gore a re tla dira tshiamo kgotsa bosula. Kgololesego eo e re naya tshono ya go bontsha gore re rata Modimo.—Bala Jakobe 1:13-15; 1 Johane 5:3.
3. Ke eng fa Modimo a letleletse pogo go tla go fitlha jaanong?
Fa e sa le ka nako ya botsuolodi jwa kwa Edene, Jehofa o ntse a letlile bolaodi jwa gagwe bo tsuologelwa. Goreng? Go bontsha gore ga go na maiteko ape a go busa a a dirwang kwantle ga gagwe a a ka solegelang batho molemo. (Moreri 7:29; 8:9) Morago ga dingwaga di le 6 000 motho a ntse a tshela, go a bonala gore motho ga a ka ke a kgona go ipusa. Dipuso tsa batho di paletswe ke go fedisa ntwa, bokebekwa, tshiamololo kgotsa bolwetse.—Bala Jeremia 10:23; Baroma 9:17.
Go farologana le dipuso tsa batho, puso ya Modimo e solegela batho ba ba e tlhophang molemo. (Isaia 48:17, 18) Go ise go ye kae, Jehofa o tla fedisa dipuso tsotlhe tsa batho. Batho ba ba tlhophang go busiwa ke Modimo ke bone fela ba ba tla nnang mo lefatsheng.—Isaia 11:9; Bala Daniele 2:44.
4. Bopelotelele jwa Modimo bo re naya tshono ya go dira eng?
Satane o ile a re batho ba direla Jehofa ka mabaka a bopelotshetlha. A o ka kgona go bontsha gore seo ke maaka? Ee! Bopelotelele jwa Modimo bo re naya tshono ya go bontsha gore a re batla go busiwa ke puso ya Modimo kgotsa ya motho. Re bontsha seo ka tsela e re tshelang ka yone.—Bala Jobe 1:8-12; Diane 27:11.
5. Re ka bontsha jang gore re tlhopha Modimo go nna Mmusi wa rona?
Re ka tlhopha Modimo gore a nne Mmusi wa rona ka go ithuta ka kobamelo ya boammaaruri le go nna le seabe mo kobamelong e e theilweng mo Lefokong la Modimo, Baebele. (Johane 4:23) Fela jaaka Jesu, re ka gana gore Satane a nne mmusi wa rona ka go se tsenelele mo dipolotiking le mo dintweng.—Bala Johane 17:14.
Satane o dirisa maatla a gagwe go dira gore boitsholo jo bo maswe le ditiro tse di utlwisang botlhoko di lebege di siame. Fa re gana go dira ditiro tse di ntseng jalo, ditsala dingwe le ba losika ba ka nna ba re sotla kgotsa ba re ganetsa. (1 Petere 4:3, 4) Ka jalo, re tshwanetse go itlhophela. A re tla tsalana le batho ba ba ratang Modimo? A re tla ikobela melao ya gagwe e e botlhale le e e lorato? Fa re dira jalo, re bontsha gore Satane ke moaki fa a re batho ga ba ka ke ba ikobela Modimo fa ba lebane le maemo a a thata.—Bala 1 Bakorintha 6:9, 10; 15:33.
Lorato lo Modimo a ratang batho ka lone lo bontsha gore pogo le boikepo di tla fela. Batho ba ba bontshang gore ba dumela seno ba tla itumelela botshelo mo lefatsheng ka bo sa khutleng.—Bala Johane 3:16.
Ithute mo go Oketsegileng
Totatota Baebele e Ruta Eng?
Ke ka Ntlha Yang fa Modimo a Letleletse Pogo?
Batho ba le bantsi ba akanya gore Modimo o molato ka ntlha ya pogo e e tletseng mo lefatsheng. Wena o akanyang? Ithute se Modimo a se buang ka mabaka a go bo re boga.


text:
‘Tiro e Kgolo’
KE NAKO ya kopano e e botlhokwa thata kwa Jerusalema. Kgosi Dafide o biditse dikgosana tsotlhe tsa gagwe, badiredi ba ntlo ya kgosi le banna ba ba thata. Ba itumeletse go utlwa kitsiso e e kgethegileng. Jehofa o laetse morwa wa ga Dafide e bong Solomone go aga moago o o tla dirisediwang go obamela Modimo wa boammaaruri. Kgosi ya Iseraele e neile Solomone polane ya kago e e e boneng mo ponatshegelong. Dafide a re: “Tiro yone e kgolo; gonne kago ya phemelo ga se ya motho, mme ke ya ga Jehofa Modimo.”—1 Ditir. 28:1, 2, 6, 11, 12; 29:1.
Go tswa foo, Dafide o botsa jaana: “Ke mang yo o ithaopelang go tlatsa seatla sa gagwe ka mpho ya ga Jehofa gompieno?” (1 Ditir. 29:5) Fa o ka bo o le koo, o ne o tla dira eng? A o ne o tla tlhotlheletsega go tshegetsa tiro eno e kgolo? Baiseraele ga ba a ka ba senya nako! Ruri ba ne “ba ipela ka ntlha ya go ntsha . . . meneelo ka go rata, gonne ba ne ba ntshetsa Jehofa meneelo ka go rata ka pelo e e feletseng.”—1 Ditir. 29:9.
Dingwaga di le dintsi moragonyana, Jehofa o ne a rulaganya gore go nne le sengwe se se gaisang tempele. O ne a rulaganya gore go nne le tempele ya semoya, e leng thulaganyo ya gore batho ba mo obamele ka ntlha ya setlhabelo sa ga Jesu. (Baheb. 9:11, 12) Gompieno Jehofa o thusa jang batho gore ba atamalane le ene? Ka tiro ya go dira batho barutwa. (Math. 28:19, 20) Tiro eno e dira gore ngwaga le ngwaga go tshwarwe dithuto tsa Baebele di le dimilione, go kolobediwe barutwa ba le diketekete le gore go nne le diphuthego tse disha di le makgolokgolo.
Ka ntlha ya seo, re tlhoka dikgatiso di le dintsi tse di theilweng mo Baebeleng, go aga le go tlhabolola Diholo Tsa Bogosi le go batla mafelo a go tshwarelwang dikopano tse dinnye le tse dikgolo gone. Ruri tiro ya rona ya go rera dikgang tse di molemo e kgolo e bile e dira gore re bone masego!—Math. 24:14.
E re ka re rata Modimo le baagelani e bile re itse gore tiro ya go rera e potlakile, re tlhotlheletsega “go tlatsa seatla . . . ka mpho ya ga Jehofa” ka go ntsha meneelo ka go rata. Ruri go a itumedisa go “tlotla Jehofa ka dilo tsa [rona] tse di tlhwatlhwakgolo” le go bona kafa didirisiwa tseo di dirisiwang sentle ka gone!—Dia. 3:9.


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Ditso tsa pele[baakanya | edit source]
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.[1]
Basarwa ba Kalahari[baakanya | edit source]
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.[2]
Kgotla kgolo ya ditsheko[baakanya | edit source]
Ka kgwedi ya ferikgong a thola masome a mabedi le bosupa ngogola ,Basarwa ba ne ba fenya tsheko kgathanong le puso mo Botswana ko kgotla kgolo ya ditshekelo morago ga go kganelwa go amana le metsi a a nowang mo di dibeng tse di kwa ba nnang teng.Barrister Gordon Bennett e ne e le moemedi wa basarwa ko tshekong jaaka fa baathodi ba supa fa puso ya Botswana e le molato go fa thuso ee sa nametseng.Gangwe le gape, puso ya Botswana e ne bolelelwa gore e duele dituelo tsa go tsenelela tsheko ga Basarwa.
Dikgoge tsa kwa ntle[baakanya | edit source]
- ↑ The modern day Bushmen / San. Art of Africa. Retrieved on 2012-01-29.
- ↑ http://goafrica.about.com/library/bl.san.htm


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Pesalema 49:1-20
Go mokaedi. Ya bomorwa Kora.+ Pina.49 Utlwang seno, lona ditšhaba tsotlhe.Sekegang tsebe, lona banni botlhe ba tsamaiso ya dilo,+2 Lona bomorwa batho le lona bomorwa motho,Wena yo o humileng le wena yo o humanegileng mmogo.+3 Molomo wa me o tla bua dilo tsa botlhale,+Mme go tlhatlhanya ga pelo ya me e tla nna ga dilo tsa tlhaloganyo.+4 Ke tla sekegela puo ya seane tsebe;+Ke tla bula thamalakane+ ya me mo harepeng.5 Ke ka ntlha yang fa ke tshwanetse go boifa mo malatsing a bosula,+Fa tlolo ya ba ba tsayang boemo jwa me e ntikanyeditse?+6 Ba ba ikanyang se ba itshedisang ka sone,+Le ba ba nnang ba ipelafatsa ka letlotlo la dikhumo tsa bone,+7 Ga go na le fa a le mongwe wa bone yo o ka gololang morwarraagwe,+Le fa e le go mo ntshetsa thekololo mo Modimong;8 (Tlhwatlhwa ya kgololo ya moya wa bone e kgolo thata+Mo e leng gore e kgaoditse ka bosakhutleng)9 Gore a tshele ka bosaengkae mme a se ka a bona phupu.+10 Gonne o a bona gore le ba ba botlhale ba a swa,+Sematla le yo o sa akanyeng ba nyelela mmogo,+Mme ba tlogelele ba bangwe se ba itshedisang ka sone.+11 Keletso ya bone e e mo teng ke gore matlo a bone a nne ka bosakhutleng,+Metlaagana ya bone e nne teng go tswa kokomaneng go ya kokomaneng.+Ba biditse dibata tsa bone tsa lefatshe ka maina a bone.+12 Mme motho wa mo lefatsheng, le fa a tlotlega, a ka se tswelele a nna mo go tsone;+Ruri o ka tshwantshiwa le dibatana tse di sentsweng.+13 Eno ke tsela ya ba ba dimatla,+Le ya ba ba ba setseng morago ba ba ipelelang dipuo tsa bone. Seʹlah.14 Jaaka dinku ba laoletswe go ya Sheole;+Loso lo tla ba disa;+Mme ba ba thokgameng ba tla ba laola mo mosong,+Mme dipopego tsa bone di tlile go onala;+Sheole, e seng bonno jo bo kwa godimo, ke ya mongwe le mongwe wa bone.+15 Le fa go ntse jalo, Modimo o tla golola moya wa me mo seatleng sa Sheole,+Gonne o tla nkamogela. Seʹlah.16 O se ka wa boifa ka gonne motho mongwe a nna le dikhumo,+Ka gonne kgalalelo ya ntlo ya gagwe e oketsega,+17 Gonne fa a swa a ka se tsamaye ka sepe le e seng;+Kgalalelo ya gagwe ga e na go fologela kwa tlase le ene.+18 Gonne ka nako ya fa a sa ntse a tshela o ne a nna a segofatsa moya wa gagwe;+(Mme batho ba tla go baka ka gonne o itirela molemo)+19 Moya wa gagwe la bofelo o fitlha fela mo kokomaneng ya borraagwemogologolwane.+Ga ba kitla ba tlhola ba bona lesedi.+20 Motho wa mo lefatsheng yo o sa tlhaloganyeng, le fa a tlotlega,+Ruri o ka tshwantshiwa le dibatana tse di sentsweng.+